Ekyabalamuzi 21 | Bayibuli ey'Oku Mukutu Gwaffe Ogwa Intaneeti | New World Translation\nEkika kya Benyamini tekisaanawo (1-25)\n21 Abasajja ba Isirayiri baali balayiridde e Mizupa+ nga bagamba nti: “Tewabanga n’omu ku ffe awaayo muwala we eri Omubenyamini okumuwasa.”+ 2 Awo abantu ne bagenda e Beseri+ ne batuula eyo mu maaso ga Katonda ow’amazima okutuusa akawungeezi, nga batema emiranga era nga bakaaba nnyo. 3 Ne bagamba nti: “Ai Yakuwa Katonda wa Isirayiri, lwaki kino kibaddewo mu Isirayiri, ekika ekimu okubulawo mu Isirayiri leero?” 4 Ku lunaku olwaddako abantu ne bakeera ku makya ne bazimba eyo ekyoto ne bawaayo ebiweebwayo ebyokebwa n’ebiweebwayo eby’emirembe.+ 5 Awo abantu ba Isirayiri ne bagamba nti: “Ani mu bika bya Isirayiri byonna ataagenda kukuŋŋaana mu maaso ga Yakuwa?” Kubanga baali balayidde nti omuntu yenna ataagenda mu maaso ga Yakuwa e Mizupa yalina okuttibwa. 6 Abantu ba Isirayiri ne banakuwala olw’ekyo ekyatuuka ku muganda waabwe Benyamini. Ne bagamba nti: “Olwa leero ekika ekimu kisaliddwa ku Isirayiri. 7 Tukole ki okufunira abasigaddewo abakazi, okuva bwe kiri nti twalayira mu maaso ga Yakuwa+ obutabawa n’omu ku bawala baffe kumuwasa?”+ 8 Awo ne babuuza nti: “Kika ki mu bika bya Isirayiri ekitaagenda mu maaso ga Yakuwa e Mizupa?”+ Era laba! mu Yabesi-gireyaadi tewaali n’omu yali avuddeyo kugenda mu lusiisira awaali ekibiina. 9 Abantu bwe baabalibwa, ne bakizuula nti tewaali n’omu ku batuuze b’e Yabesi-gireyaadi yaliyo. 10 Awo ekibiina ne kitumayo abasajja 12,000 ku abo abaali basingayo okuba abazira. Ne babagamba nti: “Mugende mutte abatuuze b’e Yabesi-gireyaadi n’ekitala, era temutaliza bakazi na baana.+ 11 Era kino kye muba mukola: Buli musajja, na buli mukazi eyali yeebaseeko n’omusajja mumuzikirize.” 12 Mu batuuze b’e Yabesi-gireyaadi baasangamu abawala 400 embeerera, abaali bateebakangako na musajja. Awo ne babaleeta mu lusiisira e Siiro+ ekiri mu nsi ya Kanani. 13 Awo ekibiina kyonna ne kiweereza Ababenyamini abaali ku lwazi lwa Limmoni+ obubaka obulaga nti emirembe gizzeewo. 14 Awo Ababenyamini ne bakomawo. Ne babawa abakazi be baali baleseewo nga balamu ku bakazi b’e Yabesi-gireyaadi,+ naye be baabafunira tebaabamala. 15 Abayisirayiri ne banakuwala olw’ekyo ekyali kituuse ku Benyamini,+ kubanga Yakuwa yali amwawudde ku bika bya Isirayiri ebirala. 16 Abakadde b’ekibiina ne bagamba nti: “Tukole ki okufunira abasajja abasigaddewo abakazi, okuva bwe kiri nti abakazi bonna baazikirizibwa mu Benyamini?” 17 Ne bagamba nti: “Ababenyamini abawonyeewo balina okubeera n’obusika, ekika kireme kusaanawo mu Isirayiri. 18 Naye ffe tetukkirizibwa kubawa bawala baffe kubawasa, kubanga abantu ba Isirayiri baalayira nti, ‘Omuntu yenna awa Benyamini omukazi akolimirwe.’”+ 19 Awo ne bagamba nti: “Buli mwaka wabaawo embaga ya Yakuwa e Siiro+ ekiri ebukiikakkono wa Beseri, ebuvanjuba w’oluguudo oluva e Beseri okugenda e Sekemu, era ekiri ebukiikaddyo wa Lebona.” 20 Awo ne balagira abasajja ba Benyamini nti: “Mugende mu nnimiro z’emizabbibu muteege. 21 Bwe munaalaba abawala b’e Siiro nga bazze okuzina, buli omu ku mmwe ajja kuvaayo mu nnimiro z’emizabbibu yeefunire omukazi mu bawala b’e Siiro amutwale lwa mpaka, muddeyo mu kitundu kya Benyamini. 22 Bakitaabwe oba bannyinaabwe bwe balijja okutwemulugunyiza, tulibagamba nti, ‘Mutukwatirwe ekisa ku lwabwe, kubanga tetwasobola kufunira buli omu mukazi mu lutalo,+ ate nga nammwe mwali temusobola kubawa bakazi ne mutabaako musango.’”+ 23 Awo abasajja ba Benyamini ne bakola bwe batyo, buli omu ku bo ne yeefunira omukazi mu bawala abaali bazina. Oluvannyuma baddayo mu busika bwabwe ne baddamu okuzimba ebibuga byabwe+ ne babibeeramu. 24 Awo Abayisirayiri ne bavaayo, buli omu n’agenda eri ekika kye n’eri amaka ge; baavaayo buli omu n’agenda mu busika bwe. 25 Mu nnaku ezo tewaaliwo kabaka mu Isirayiri.+ Buli muntu yakolanga ekyo kye yalabanga nga kye kituufu mu maaso ge.*\n^ Oba, “kye yalowoozanga nti kye kituufu.”


Bukedde Online - Gonja afuuse zaabu mu Kyaggwe\nDisitulikiti nnya ziggyiddwaako kalantiini...\nEKIRIME kya gonja kifuuse zaabu mu Kyaggwe n’emiriraano kyokka abalimi obugagga buno babadde babulekedde balimi b’e Congo be babufunamu.\nSsemyalo ng’alaga ensukusa ennungi eza gonja abalimi ze basaanye okwettanira.\nEkibiina ekigatta abalimi n’abalunzi e Mukono ekya Mukono District Farmers Association MUDFA kibangudde abalimi mu musomo gw’okulima gonja ogw’olunaku olumu ogw’abadde e Mayangayanga mu ggombolola y’e Kimenyedde ne kibasaba okuva ku kulima gonja ow’okulyako obuli wabula basimbire ddala ensuku ennene ezinaamatiza akatale akanene akabeetoolodde ate nga n’ebbeeyi nnungi.\nEnnaku zino gonja atunda mu Kyaggwe mu butale obutali bumu nga; Kalagi, Nakifuma, Kabimbiri, Namawojjolo, Najjembe, Kitigoma, Lugazi, Kabimbiri n’obulala mu bitundu ebirala.\nOkusinziira ku basuubuzi ba gonja mu katale k’e Namawojjolo, gonja asinga obungi gwe basuubula ava Congo.\nAkulira abakolera mu katale kano Alike Steven yagambye nti, ebyamaguzi bibiri, enkoko ne gonja bye bizimbye ekibuga Namawojjolo era gonja n’ageza abula, wabeerawo amaziga mangi mu kitundu ne mu bamusuubula n’abamulya.\nYagambye nti, mu nnaku eza bulijjo okutali bikujjuko wadde okuggyayo n’okuzzaayo abaana ku masomero, bakozesa ensawo za gonja wakati 9-11 buli lunaku kyokka mu nnaku z’okukyalira abaana ku masomero, ennaku enkulu ng’abantu badda mu byalo n’okuvaayo, era ne lwe wabaayo emikolo mu Kyaggwe, abasuubuzi ba gonja babeera mu keetalo era batunda ensawo ezisukka mu 15 buli lunaku.\nGonza Moureen omusuubuzi wa gonja yagambye nti, obutafaanana nga mu Uganda mwe bagulira mu nkota, ye gonja ava e Congo bamugulira mu nsawo.\nYagambye nti, ensawo ennamba weeviira e Congo okutuuka e Namawojjolo bagisuubulira wakati wa mitwalo 90,000/- ne 130,000/- okusinziira ku sizoni.\nYategeezezza nti, gonja bwe bamala okumugula bamwokya ne bamutunda, eminwe esatu bagitunda 1000/-. Ensawo ya gonja egendamu eminwe 700. Bw’omwokya n’omutunda ku 1,000/- buli mulengo gwa minwe esatu ofunamu 233,000.\nGonza yagambye nti, gonja alimibwa mu Kyaggwe n’emiriraano ensawo bagisuubulira wakati wa 25,000/- ne Sh 30,000/- okusinziira ku bunene n’ategeeza nti, wadde Bannayuganda tebajjumbidde kulima gonja, gonja omuganda yaakyasinze okuwoomera bakasitoma baabwe era avuganya bulungi ku katale buli lw’alabika.\nOmusomesa w’eby’obulimi mu kibiina kya MUDFA, Dickson Ssemyalo yasomesezza abalimi ennima ya gonja ey’omulembe n’abagumya nti gonja tajja kubassa bwavu olw’okuba balowooza nti alwawo okukula.\nYagambye nti, mulimu ebika ebyanguwa okukula nga Nakakongo, Nakattanseese, Manjaya n’ebirala nga bino ku myezi mwenda biba bissa ate ku myezi esatu oluvannyuma lw’okussa enkota nayo ebeera etuuse okwengera.\nEbika ebirwawo mwe muli Nsakala ne Mmamba nga bino bangi bye basinziirako okuwanuuza nti gonja alwawo olw’okuba byo enkota emala emyezi mukaaga okukula.\nOkuteekateeka olusuku lwa Gonja Agamba nti, gonja alimibwa ng’ebitooke ebirala okuggyako ennima empya egenze ezuulibwa nti ya mulembe oluvannyuma lw’okuginoonyerezaako n’okugigezesa.\nOkugeza gonja okubala obulungi yeetaaga okusimira ekinnya kya fuuti mukaaga obugazi ne fuuti bbiri obuwanvu kyokka amabanga okuva ku kikolo okutuuka ku kinnaakyo tegakyuka.\nAgamba nti, osobola okukozesa fuuti 12x12 era ku mabanga gano mu yiika emu obeeramu n’ebikolo 328. Mu buli kinnya yiwamu obugaali bw’obusa busatu ng’osoose okubuleka okuwola okumala ennaku nga 21, era ng’obutabuddemu erimu ku ttaka lye wasima mu kinnya.\nNg’ogenda okusimba kirungi ofune endu oba ensukusa okuva mu nsuku ennungi omutali biwuka na bulwadde kuba bw’osimba endwadde tezikula bulungi kukuwa makungula malungi.\nEkirala tokozesa biso na nkumbi okuva mu nsuku endala, mu lusuku lwa gonja sikulwa nga kujjirako obulwadde.\nOsobola okwebuuza ku balimi mu kitundu kyo oba mu NARO e Ntaawo oba ku MUDFA ne bakuyamba okufuna endu n’ensukusa ennamu. Mu mwaka ogusooka ofuna enkota 328 ate mu mwaka ogwokubiri olusuku ng’olulabiridde bulungi osobola okutemamu enkota ezisoba mu 600.\nEnkota 328 buli emu bw’ogitunda ku 20,000/- ofuna 6,560,000/-.\nBukedde Tv akabaga


Bukedde Online - Museveni ayogedde ku musujja gw'esiri n'awa minisitule y'ebyobulamu ekiragiro\nMuseveni ayogedde ku musujja gw'esiri n'awa minisitule y'ebyobulamu ekiragiro\nNnamwandu alinnye eggere mu kwabya olumbe...\nSsekandi akunze aba gavumenti z'ebitundu...\nAdded 18th March 2018\nPULEZIDENTI Museveni alagidde minisitule y’ebyobulamu okuwa ab’emiruka bonna 5,000 abali mu Uganda obugaali bu maanyi ga kifuba basobole okulondoola abakozesa obubi obutimba bw’ensiri gavumenti bw’egenda egabira Bannayuganda okulwanyisa omusujja.\nMuseveni era alagidde minisitule okussa obulungi mu nkola eky’okufiira ensiri kiyambe okukendeeza omuwendo gwa Bannayuganda abakwatibwa n’okuttibwa omusujja guno.\nN’akunga abakulira abebyobulamu bonna ku disitulikiti n’abalala abakwatibwako okukola buli kisoboka okulwanyisa omusujja gw’ensiri n’okugumalawo.\nPulezidenti bino yabyogeredde mu kibuga ky’e Kabwohe mu disitulikiti y’e Sheema ng’aggalawo kaweefube w’okugaba obutimba okulwanyisa omusujja gw’ensiri,okusinziira ku kiwandiiko ekyafulumiziddwa amaka g’obwa Pulezidenti.\nMuseveni yagambye nti mu 2017,omusujja gwakwata abantu obukadde mwenda ne guttako 5,100. N’agamba nti obulwadde buno buletebwa bwavu era butta,okulemeza n’okulemesa enkulakulana y’abantu.\nOmusujja gutta abantu nga 150 buli lunaku mu Uganda n’agamba abantu okufuna obutimba bw’ensiri kijja kuyamba nnyo mu kulwanyisa obulwadde buno.E\nBundibugyo, Kagadi , Kasese, Mbarara ne Sheema obutimba 19,160,875 bwe bugabiddwa.\nEra yalabudde abantu obuteeyambisa butimba mu kukola kadaali wa mbaga oba okuvuba kwe kulagira ab’ebiruka 5,000 abali mu Uganda bawebwe obuggaali okulondoola obutimba buno obuteeyambisa bubi.Yakunze abantu okugenderawo mu ddwaliro bawone okufa. Yagambye nti minisitule y’ebyobulimi n’obuvubi zikolaganira awamu okussa eddagala mu bidiba okutta amagi g’ensiri.\nYebazizza gavumenti ya America ng’eyita mu kitongole kya Global Fund olw’okuyamba okulwanyisa omusujja.\nOmubaka wa America mu Uganda Deborah Malac yagambye nti America eyambe Uganda ng’egiwa obutimba era eyagala obulwadde buno butuuke okufumwa mu Uganda.\nGAV'T yekyusizza ku by'okusanyaawo ebiyiriro bya Murchision Falls\nEnseenene: Omugano gwa November\nBakunze abeewandiisa okufuna obutimba bw'ensiri okubukima\nEbikyasoomooza Uganda mu myaka 56 bukya twefuga\nMayiga alabudde ku bakozesa obubi obutimba bw'ensiri


Bukedde Online - Nannyini kampuni ya Imaana Year Company adduukiridde embeera ya COVID-19 n'obukadde 2 ssaako n'emmotoka ya Fuso\nNannyini kampuni ya Imaana Year Company adduukiridde embeera ya COVID-19 n'obukadde 2 ssaako n'emmotoka ya Fuso\nAbdul Latif Kwizera nanyini kampuni\nMu kaweefube wa Gavumenti gweriko ow'okulwanyisa obulwadde bwa Covid 19,abantu Ssekinoomu ne kampuni bavuddeyo okudduukirira abantu abali mu mbeera embi nga babawa ebikozesebwa okuli emmere ne sente enkalu.\nMu bamu ku bawaddeyo obuyambi ku baddeko me Kampuni ya Imaana Year Company abakola eky'okunywa ekiyitibwa Ngugasaaze.\nAbdul Latif Kwizera nannyini kampuni yawadeyo obukadde bubiri,emmotoka eyekika kya Fuso eyambeko mu kutambuza ammere etwalibwa mu byalo.\nKwizeera era yasuubizza akakiiko kano okukakwasa obuwunga Kiro lukumi ezibalirirwamu obukadde obusoba mu busattu.\nYeyamye okugenda mu maaso n'okuyambako Gavumenti okusasulira pulogulaamu ez'enjawulo ezissibwa ku mikutu gye mpuliziganya ezenjawulo mu disitulikiti ezibangula abantu ku Covid 19.\nKaweefube ono aba Kampuni eno bamwongeramu gyiya olwabakozi bonna abakola ekyokunywa kino okubeera nga yabateerawo obuliri ku mirimu kwossa n'okugula obuuma obukebera abagenyi abayingira mu kampuni ne Sabuuni neyebaza Pulezidenti Museveni okukuuma obuyonjo namusaba okunaaba mu ngalo kujjumbirwe ku mirimu gyonna wadde nga Corona aweddewo mu ggwanga.\nOmubaka wa Pulezidenti owe Mityana Isha Ntumwa yeebazizza Owa Ntugasaaze okubeera n'omutima omuddukirize n'ategeeza yoomu ku bavubuka abakwata ekifo ky'okumwanjo okudduukirira omulanga gwa Gavumenti n'okugoberera ebiragiro.\nYasabye abavubuka okumukoppa babeera abakozi mu kyokwenyigira mu bikolwa ebimenya amateeka.\nJennifer Lopez akola bimunyumira\nAba Vision Group balidde eza World Cup\nAbakazi banoonya abasajja abamanyi okucanga akapiira\nEmbeera ya Polof. Mukiibi tennaba kutereerera - basawo\nPolof. Mukiibi yalina abaana 24 bokka - Aba famire\nMutabani wa Polof. Mukiibi amutenda magezi


Bukedde Online - Lwaki abavubuka balekawo abawala be baludde nabo ne babuuka n’abapya\nEttaawo ly'e Katwe liggyiddwaawo\nAkkirizza okwekobaana ne buwala be ne batta...\nOKWAGALA kintu kizibu kyokka n’okulonda omuntu gw’otongoza mu bangi nawo wabaawo okusiitaana naddala bwe gutuuka mu bavubuka. Kino kireetera bangi okubeera n’abawala abasukka mu omu olw’okulemwa okulondako omutuufu.\nBano baabadde mu kifo ekimu, omuvubuka ng’asaba omuwala okukkiriza okumufumbirwa. Omuwala yamukkirizza era wano omulenzi ng’amussaako empeta ya nkusibidawo.\nOlumu beesanga nga batongoza abapya be baakafuna ne balekawo abakadde. Ensonga ezisinga okuvaako abavubuka okukola kino ze zino wammanga;\nEmpisa Abavubuka abali siriyaasi beetaaga omuwala alina empisa. Kati bw’agwa ku muwala alina empisa z’abadde anoonyereza ebbanga katugambe abadde n’abawala nga tebamanyi kufukamira kyokka nga akyabeekenneenya nafuna akikola talonzalonza kumutongoza. Oluvannyuma ekivaamu kumwanjula mu ηηanda na kusuula b’abadde nabo n’agenda n’omuggya gwe yaakalaba mu kiseera ekitono.\n2. Okufaayo Abavubuka baagala nnyo okufi ibwako nga ne bw’oba mulungi otya nga tomufaako ayinza okubeera naawe olw’okuba ayagala obulungi bwo ng’alowooza onookyusa. Ssinga omuvubuka ono afuna omuwala amufaako awatali bukwakkulizo, akulekawo n’atongoza omupya gwe yaakaganza.\n3. Obwasiriyaasi bw’omuwala Buli muvubuka yandyetaaze okuwasa omuwala gw’alaba nti ayagala obufumbo era bw’amufuna ng’amulaga nti asazeewo ate ng’abawala abalala b’alina bonna babadde tebannamukakasa weekanga bonna abasudde n’agenda n’omuggya era n’amutongoza mu bwangu.\n4. Eηηanda Abawala abategeera kye baagala bakimanyi nti okuwangula omulenzi eηηanda kikulu. Bwe gutyo bwe guba ssinga omuvubuka afuna omuwala abeηηanda ze ne bamwagala talonzalonza kumutongoza. Anti buli omu abeera amugamba tamusuula naye olw’okutya okumumubbako yeekanga amutongozza mu bwangu wadde nga wabaddewo b’abaludde nabo.\n5. Emikwano Nga bwe gubeera ku ηηanda n’emikwano bwe kibeera abavubuka bangi baagala nnyo okuwasa, abawala mikwano gyabwe be gisiimye. Omulenzi ssinga aganza omuwala mikwano gye ne gimwaniriza, emikisa gye gifuuka mingi okutongozebwa mu kiseera kitono kaabeere ng’omulenzi ku bbali abaddewo ne b’aludde nabo ebbanga abalekawo.\n6. Ensisinkano yaabwe Kino kizingiramu ekifo we mwesanga n’omuntu eyabasisinkanya. Okugeza ssinga omuvubuka ayagala omuwala ng’amusanze ku mbaga asobola okumwesiga okusinga gw’asanze mu bbaala. Ate ssinga omuvubuka afuna omuwala ng’amulabidde ku mukwano gwe gwe yeesiga era ng’amwogerako birungi asobola okumwesiga okusinga gw’asanze ku kkubo n’amukwana. Ekitegeeza nti emikisa gy’okumutongoza mu bwangu giba mingi kuba tayagala kumufi irwa, alekawo b’amaze nabo ebbanga.\n7. Embeera y’ebyenfuna by’omuwala Kituufu wadde omuvubuka abeera tayagala ssente za muwala naye omuvubuka bw’afuna omuwala atakaaba nnyo bizibu ng’alina ky’asobola okwetuusaako kimwanguyira okumutongoza n’aleka abaluddewo abamukaabira buli kizibu ng’alina okukwata mu nsawo.\n8. Enteekateeka z’omuwala ez’omu maaso eri omulenzi Abalenzi baagala nnyo abawala nga babateeka mu nteekateeka zaabwe ez’omu maaso. Okugeza ssinga omulenzi abadde alina omuwala nga pulaani ze ez’omu maaso za mulenzi kufuna ssente amuwe azimbire nnyina ennyumba ate n’afuna omulala ayagala bakole ssente bakole bizinensi y’okulabirira abaana baabwe be bagenda okuzaala weekanga oli amulese mu bbanga n’atongoza ono gwe yaakafuna.\n9. Emikisa gy’omuwala okusanga omulenzi ng’akooye abamuzannyisa Abawala olumu bafuna emikisa gy’okusanga abavubuka nga bakooye okutabaala mu bawala. We batuukira ng’a balenzi batuusizza okulaga abawala be baagala abatuufu ne bafunirawo omukisa gw’okusinza amaanyi be basanzeewo.\n10. Ebirowoozo by’omuwala Abawala abamu babeera n’ebirowoozo byabwe nga bya kikulu. Ono omulenzi agenda okumugeza ku b’amaze nabo ebbanga eddene emboozi ze banyumya ng’abasinga era olw’okutya abavubuka abalala okumumubbako weekanga amutongozza.\n11. Obulambulukufu bw’omuwala Abawala abamu babeera baagala abalenzi kyokka nga si balambulukufu gye bali ne bamala nabo ebbanga nga abalenzi tebakakasa oba bali ku bbo era bwe wavaayo omulambulukufu nga weekanga bamutongozza mu bwangu ne balekawo abaluddewo wadde nga nabo babadde bagala okubawasa. Rebecca Naluyima omukugu mu kubuulirira abavubuka agamba nti okwewonya okukaabanga nga babatutteko abavubuka be babadde basuubira okufumbirwa kyalibadde kirungi bulijjo ne bakola ebyo waggulu omuli okuba n’empisa n’okuba abalambulukufu nga si bayaaye.


Bukedde Online - Meddie ne Baxx bazze kusitula nsike y'abali b'obulamu\nMeddie ne Baxx bazze kusitula nsike y'abali b'obulamu\nEbyokwerinda binywezeddwa ku kivvulu kya...\nAbtex amabanja gamuleppusa\nAb'omukwano Meddie Kabangala ne Baxx begasse ku bavubuka abali b'obulamu okucamula abaddigize.\nMeddie (ku kkono) ne Baxx\nNGA Abasama abajja okuwuumulako n’okulya ennaku enkulu batandise okuddayo oluvannyuma lw’egandaalo lya Ssekukkulu okugwako,\nabakyakaze n’abavubuka abeetanira enisike y’okulya obulamu batandise okwebuuza oba ddala banaddamu okunyumirwa obulamu nga bwe gwalinga ku mulembe g’omugenzi Ivan Ssemwanga oluvannyuma lw’abbo abaliwo okulemererwa okubacamula omwaka guwedde era obubaga obusinga obwategekeddwa tebwajjumbiddwa.\nMeddie Kabangala (ku kkono) ne mukwamo gwe\nRonald Mugumya omu ku bavubuka abatagwa mabbaala g’omu Kampala yatuuse n’okugamba nti “ddala awatali Ssemwanga tunaddamu okulya ku ‘ssappe’ ne ssente bannange ng’ensi erabye anti ono ye yaali kabaka w’eswagga obulamu bw’okulya ssente mu Kampala kwe bwali butambulira abalala bali ku byabwe ate ab’omwaka guno batusaze nnyo!”\nBano babadde bakyali mu kwekubagiza ate ne wafubutukayo abavuubuka abeeyise the ‘The Royal Money Team’ abagamba nti bazze kusituula nsike y’okulya bulamu erabika nga egudde.\nBaxx ng'ali kw'emu ku mmotoka ze\nBano nga bakulembeddwamu Meddie Kabangala (muto wa SK Mbuga) ne Baxx William Kimbugwe okuva e South Africa nabbo abeeyita abagagga abato olw’okuyiwaayiwa ssente n’okuvuga mmotoka ez’ebbeeyi basuubiza okunnaza ku baddigize ennaku bagenda kuba bakola obubaga obumalako omwaka okufaananako okufaananako ne Ssemwanga.\nKyokka bagamba nti bagamba nti ekibiina kyabwe tekikoma ku kya kulya bulamu, n’okuyamba abavubuka okwekulaakulaanya era balina n’enteekateeka z’okutandiikirawo abavubuka emirimu kuno.\n“Tekirimu sitaani kulya bulamu kubanga ssente tuzirina era tuizikola naye kya buvunannyizibwa nga ffe abasobodde okukola okuyamba abbo abali mu bwetavu n’okukwata ku bavubuka abalalaa ku mukono era mu maaso awo tujja kuba tubanjjulira enteekateeka zaffe mu bujjuvu.” Kabangala avuga mmotoka ezenjawulo okuli nnamba puleti mu mannya ga Meddie K bweyagambye.\nAte ye Baxx bwe namubuuzizza oba ddala bye bogera si bya kwesooma ne gye babadde okuvaayo kati,\nYazzemu nti “tubaddewo era okumala ebbanga tubadde tujja buli December ne nnaku enddala ne tulya obulamu kubanga buli lwe tujja mu Uganda tubeera tuzze kuwuumula naye nga tulina ebirala bye tukola.\nKyokka oluvannyuma lwa ‘bakulu baffe’ mu nsike eno abamu okusirika n’abamu nga Ssemwanga okutuffako tukirabye nga kye kiseera okuddamu okusituula ekintu era mu December mutulinde.\nBaxx mutuuze w’e Sandton South Africa akola emirimu egyenjawulo omuli n’obusuubuzi era akolera ne mukkampuni ya New Trading Enterprise ate Kabangala naye akola emirimu egyenjawulo mu kibuga Pretoria gy’abeera.\nThe Royal Money Team


Bukedde Online - Lwaki abapoliisi abamenya amateeka tebakangavvulwa?\nLwaki abapoliisi abamenya amateeka tebakangavvulwa?\nOmwana ne bamusalako omutwe, abazadde ne wabulawo awondera!\nMawejje: Anyumya ebyafaayo bya Uganda ng'a...\nAdded 25th August 2014\nPOLIISI ya Uganda ejaguza okuweza emyaka 100 bukya etandikibwawo. Wabula ensangi zino, abapoliisi be bamu ku bakuumaddembe abasinze okumenya amateeka.\nWonna w’otuuka, abantu tebakyawa kitiibwa bapoliisi kubanga bw’otoba na ssente oyinza obutafuna bwenkanya.\nABASASI BA BUKEDDE balaze abanene mu poliisi abazza emisango kyokka mu kifo ky’okubakangavvula ne bakyusa bakyuse.\nNGA June 5, 2014, Kkooti ewozesa abalyake yasingisizza abaserikale ba Poliisi babiri emisango gy’okulya enguzi , okukozesa obubi ebifo byabwe, omulamuzi n’abasalira ekibonerezo kya kusibwa emyaka esatu mu kkomera e Luzira.\nAbaasingisiddwa emisango ye; Afande Moses Odongo ne Afande Julius Opiira, omulamuzi Margaret Tibulwa be yasingisizza omusango gw’obulyake oluvannyuma lw’oludda oluwaabi okuleeta mu kkooti obujulizi obumatiza nti ddala ba Afande beenyigira mu kulya enguzi n’okuvuluga omusango gwe baakwasibwa okukolako.\nOludda oluwaabi lwalaze mu kkooti y’Omulamuzi Tibulya nti wakati wa October 10, ne 17 2013, bofiisa bombi abaali ku Poliisi y’e Lira baasaba enguzi ya 2,100,000/- okusobola okutta omusango gwe baali bakolako.\nWabula Omulamuzi yabakkirizza okusasula engassi ya mitwalo 50 buli omu kubanga babadde baggalirwa mu kkomera ku limanda okuva mu October 2013 lwe baakwatibwa.\nBofiisa bano si be baserikale ba Poliisi abasoose okukwatibwa mu buzzi bw’emisango wabula ne bannaabwe bangi bazze bakwatibwa naddala ku byekuusa ku kukozesa obubi ofiisi zaabwe, okulya enguzi, okutulugunya abasibe, n’okuvumaganya erinnya lya Poliisi, obwa lujuuju n’emisango ebirala.\nWabula abamu ku bofiisa ba Poliisi naddala ab’amadaala aga waggulu abagambibwa okuzza emisango, balina engeri gye battirwa ku liiso, era bangi bali mu bifo eby’amaanyi wadde ng’alina ebbala\nABAMU KU BOFIISA ABALIKO EBBALA\nAIGP GRACE TURYAGUMANAWE\nMu lipoota y’akakiiko k’Omulamuzi Julia Sebutinde akassibwawo Gavumenti mu 1999 okubuuliriza ku bulyake, enguzi n’emivuyo mu Poliisi, Grace Turyagunamawe y’omu ku bofiisa abaasingisibwa emisango n’akakiio ne kasemba bavunaanibwe n’okugobwa mu poliisi.\nKu muko 415 mu lipoota eno, akakiiko ka Muky. Sebutinde kaakizuula nti Poliisi y’ebidduka, Turyagumanawe gye yali akulira mu biseera ebyo yali efumbekeddemu enguzi, obubbi, obulyake n’okuzibukula abantu era nga byonna bboosi (Turyagumanawe) yali abiganyulwamu!\nAIGP Grace Turyagumanawe, Sebutinde gwe yasemba agobwe.\nAkakiiko kaakizuula nti abaserikale b’ebidduka abali wansi wa Turyagumanawe baalinanga enkola ‘ey’okukiika’ ewa bboosi nga bamuwa ensimbi oba enguzi akakiiko ka Sebutinde ze kaazuula nga zaali zaakazibwako erya ‘SITREP’.\nLipooti yasemba Turyagumanawe eyali ku ddaala lya Assistant Commissioner of Police (ACP) nti yali tasaanidde kubeera ku ddaala eryo na kukulira Poliisi y’ebidduka , ne kisembebwa agobwe, ekifo kirondebwemu omuntu alina empisa, obuvunaanyiizibwa n’obukugu.\nNga lipoota ya Sebutinde emaze okufuluma, olukiiko lwa baminisita (Kabinenti) lwatuula ne lugiteesaako era baminisita bakkaanya, lipoota essibwe mu nkola, Turyagumanawe ne bofiisa abalala abaali bazuuliddwa nga balina emisango bakangavvulwe n’okugobwa mu Poliisi.\nGen. Edward Katumba Wamala bwe yalondebwa mu buduumizi bwa Poliisi mu April wa 2001, Turyagumanawe gwe yasookerako okukwata ku nkoona n’amuwummuza ng’agamba nti yali assa mu nkola lipoota ya Sebutinde , kyokka Katumba olwava mu Poliisi mu 2005, Gen Kale Kayihura eyamuddira mu bigere yasookera ku kuzza Turyagumanawe mu Poliisi awatali kusooka ku munoonyerezaako ku nsonga zaalambikibwa mu lipoota ya Sebutinde!\nTuryagunamawe eyayingira Poliisi mu 1981 y’omu ku bofiisa ab’embazuulu, abadde ku mwanjo mu bikwekweto n’okukkakkanya obujagalalo n’okwekalakssa okubaddewo naddala mu Kampala.\nMu kiseera kino , Turyagumanawe y’aduumira ebikwekweto bya poliisi mu ggwanga lyonna, era talina musango gwonna gwe yali avunaanyiniddwa mu byasembebwa akakiiko ka Sebutinde!\nRobert Sematta ng’alaga ezimu ku mmundu. Naye alina emisango.\nNGA July 19, 2009, Pulezidenti Museveni eyali tasalikako musale yasinziira e Nateete okumpi n’e Busega n’alagira okukwatibwa kw’akulira Poliisi y’e Nateete n’abaserikale olw’okwekobaana n’omugagga ne bakoonakoona ennyumba ya nnamukadde Perepetwa Nalumoso ow’e Busega. Era Pulezidenti yamwambulirawo n’ennyota mu lujjudde.\nPulezidenti okutuuka okutabuka, abatuuze b’e Nateete baamala kumuloopera nti waliwo omugagga eyali akozesezza Poliisi okusengula abantu ekiro nga talina biwandiiko.\nOfiisa wa Poliisi eyakwatibwa ye Robert Semata eyali akulira Poliisi y’e Nateete n’omuserikale omulala Swaley Moses, bombi ne bassibwa ku mpingu n’okuggyibwako wamu n’omugagga Davis Kakwenzire.\nSemata bwe yakwatibwa, omuduumizi wa Polisii, Gen. Kale Kayuhura yategeeza nti ensonga ze zikwassiddwa ekitongole kya Poliisi ekivunaanyizibwa ku kukwasisa empisa n’omutindo ekya Professional Standards Unit (PSU).\nOmusango Semata gwe yazza gwali gwa kwekobaana n’omugagga ne basengula nnamukadde mu maka ge n’okukoona ennyumba n’asigala ttayo.\nSemata yali ku ddala lya C/ASP yatwalibwa mu kkooti ku Mwanga II, Road wabula omusango tegwagenda mu maaso, kyokka mu kifo kya Poliisi okumukangavvula, Kayihura yamukuza mu 2010 n’asindikibwa e Lira nga DPC. Kayihura yazzeemu okukuza Semata mu 2012 n’atuuka ku ddaala lya SP\nWabula mu January w’omwaka guno, Semata yaggyiddwa ku bwa DPC bw’e Lira olw'emisango egyekuusa ku mpisa, obulyake n’okutyoboola ekitiibwa kya Poliisi era kati ensonga ze zazziddwaayo mu PSU okunoonyerezebwako.\nEntabwe yavudde ku batuuze b’e Lira okuwandiikira Gen. Kayihura nti DPC Semata n’abaserikale baayo be bakulira ababbi ababatigomya era babapangisa n’emmundu n’okwenyigira mu mivuyo emirala.\nSemata ne banne basatu okuli, OC CIID Joseph Kirabo, omumyuka wa D/IP Bernard Agwe, ne OC Station Patrick Mawerere baasindikiddwa ku PSU okunoonyerezebwako.\nGILBERT BWANA ARINAITWE\nNga 29 April 2011, omubuvuka Arinaitwe katono atte Dr. Kizza Besigye emisana ttuku bwe yakwata ennyondo ne Pisito n’ayasaayasa endabirwamu z’emmotoka ye n’alyoka amufuuyira kaamulali ne ttiyaggaasi butereevu mu mmunye ng’eno kkamera za ttivvi bwe zikwata ebigenda mu maaso!\nNg’amaze okumufuuyira kaamulali, Arinaitwe eyali mu ngoye eza bulijjo, yasika Besigye ebitogi n’amukasuka ng’ekitereke ku kabangali ya Poliisi n’atwalibwa ku Poliisi nga tamanyi biri ku nsi.\nOluvannyuma Besigye yayimbulwa ng’embeera mbi n’atwalibwa e Nairobi mu Kenya gye yamala okumpi omwezi mulamba ng’ajjanjabibwa amaaso.\nKyategeerekeka oluvannyuma nti omuvubuka eyali akoze effujjo ku Besigye ye , Gilbert Arinaitwe, ofiisa wa Poliisi ali ku ddaala lya Assistant Superintendent of Police nga mu kiseera ekyo yali akola mu RRU e Kireka.\nNg’oggyeeko okubeera ofiisa wa Poliisi, Arinaitwe musajja Mulokole era y’akulira ebyokwerinda mu kkanisa ya Robert Kayanja eya Miracle Centre e Lubaga\nN’okutuusa kati, omuduumizi wa Poliisi Gen. Kayihura talina kye yali akoze muvubuka ono wabula yamusindika mu ttendekero lya Poliisi eya Police Training School Kabalye e Masindi era kati yakomawo mw’ali mu kibuga!\nIP ALIFUNSI BIRINGAMBA\nOno yali akulira poliisi y’oku ppaaka empya mu 2009, yali ne ofiisa omulala AIP Aggrey Wakabi eyali akulira poliisi y’omu Owino ne bawa ebiragiro abaserikale abakyala abaatyoboola omubaka wa Kampala Nabilah Naggayi Sempala kumpi okumwambulamu engoye emisana ttuku bwe yali agezaako okukuba olukung’aana mu katale ka Owino.\nEnsonga z’okutyoboola omubaka Nabilah zaatuuka mu Palamenti, ababaka ne bacoomera omuduumizi wa Poliisi Gen. Kayihura era n’asuubiza okukangavvula bofiisa bombi, Biringamba ne Wakabi.\nWabula mu kifo ky’okubakangavvula, Wakabi bwe yaggyibwa mu Owino yatwalibwa ku poliisi ya Kampalamukadde n’aweebwa omulimu gw’okukulira emirimu ku poliisi eno n’oluvannyuma n’aggyibwayo n’atwalibwa okukulira poliisi y’oku Kalerwe, Nabweru, Bwaise ku Mambule Rd gye yava n’akomezebwawo ku Kampalamukadde ng’aduumira ebikwekweto!\nWakabi kati yakomezeddwaawo mu Owino ng’aduumira ebikwekweto era yakuzibwa okuva ku ddaala lya Sajenti n’atuusibwa ku ddaala lya AIP.\nAduumira poliisi ya Jinja Rd, Ashraf Seiko Chemonges lwe yakwata abatunda enjaga.\nSP Seiko yabuza emmundu naye yeeriira butaala\nSP/ CHEMONGES ASHRAF SEIKO\nMu April wa 2012, Chemonges bwe yali DPC w’e Mukono yabuza emmundu ne leediyo ya Poliisi mu ngeri etaategeerekeka n’aggulwako emisango mu PSU kyokka oluvannyuma lw’okuggyibwako sitaatimenti, Chemonges yayimbulwa ku kakalu ka Poliisi.\nChemonges , mu sitaatimenti gye yakola ku PSU yategeeza nti ababbi baamuyingirira mu nnyumba nga yeebase ne babba pisito, leediyo ya Poliisi, empingu n’omusipi.\nWadde etteeka lya Poliisi mu katundu nnamba 26 ligamba nti omuserikale yenna abuza oba abulwako ebintu eby’omulimu ng’emmundu n’ebirala abeera azzizza omusango era akangavvulwa, Chemonges talina musango gwe yaggulwako wabula mu January omwaka guno yasindikiddwa e Lira nga DPC!\nYasooka kubeera DPC wa Jinja Road mu 2009 we yaggyibwa n’atwalibwa e Lira nga DPC n’akomawo ku Jinja Road nga DPC we yava okutwalibwa e Mukono nga DPC gye yabuliza emmundu.\nDPC w’e Kabalagala Francis Chemusto.\nNga October 1, 2013, 2 Oct 2013, DPC w’e Kabalagala Francis Chemusto n’akulira bambega ba Poliisi mu kitundu kino Deo Kikomeko bombi baakwatibwa ku biragiro by’omuduumizi wa Poliisi Gen. Kale Kayihura ku bigambibwa nti baali babulankanyizza ebizibiti bya Poliisi.\nEbizibiti ebyazaalira Chemusto ne Kikomeko obuzibu yali njaga ey’obuwunga eyitibwa ‘Cocaine’, gye baali basuuzizza abagwiira kyokka ne bagibulaankanya nga kigambibwa nti bagyezibika.\nBombi, Chemusto ne Kikomeko baakwatibwa ekitongole kya PSU wabula baasibwa ekiseera kitono e Nsambya ku kaduukulu ka poliisi oluvannyuma ne bayimbulwa ku kakalu ka Poliisi.\nEkyewuunyisa, waayita omwezi gumu n’ekitundu, Gen Kayihura n’akola enkyukakyuka mu Poliisi nga November 25 2013, SP Francis Chemusto n’azzibwayo e Kabalagala nga DPC.\nKikomeko yakyusibwa n’atwalibwa e Kawempe n’akuzibwa ng’aduumira bambega mu mambuka ga Kampala yonna.\nPSU n’okutuusa kati tennyonnyolanga wa we yatuuka ku misango egyavunaanyibwa Chemusto ne Kikomeko n’okutegeeza eggwanga oba ebizibiti (enjaga) eyabakwasa yazuulibwa!\nNorman Musinga, kati akulira ebikwekweto bya tulafiki mu ggwanga lwe yakwata kansala Bernard Luyiga.\nNorman Musinga bwe yali DPC wa CPS mu Kampala mu 2011 yayimirizibwa mukama we, omuduumizi wa poliisi mu Kampala n’emiriraano Andrew Kaweesi nga kigambibwa nti waliwo omusajja eyali akwatiddwa n’emmundu n’aggalirwa ku CPS oluvannyuma lw’okukuba amasasi mu kabinja k’abeekalakaasi aka A4C e Namungoona kyokka Musinga n’amuyimbula nga tayise mu mateeka.\nMu kwewozaako, Musinga yategeeza nti omusibe yali amutoloseeko, wabula Kaweesi yasinziira mu lukung’aana lwa bannamawulire ku CPS n’awummuza Musinga kyokka omuduumizi wa Poliisi Kale Kayihura yamuzza ku mulimu nga tewannayita wadde wiiki!\nOlwazzibwa ku mulimu, Musinga yasibira ku Palamenti okutaayiza ekibinja ky’abantu abaali beekalakaasa nga bawakanya ababaka okwewa obukadde 103 ez’okugula mmotoka, bonna n’abayoola n’ebipande byabwe.\nOmubaka Hussein Kyanjo yeemulugunya mu Palamenti olw’engeri Kayihura gye yali atiitiibyamu Musinga n’agamba nti tewali njawulo n’omuvubuka Gilbert Bwana eyatulugunya Besigye emisana ttuku kyokka Poliisi n’etabaako ky’emukola.\nEnsonga za Musinga olwatuuka mu Palamenti, Kayihura kwe kumuggya e Kampala n’amusindika e Kiruhura mu Nkore gye yatwalibwa ng’omuduumizi wa Poliisi, mu nkyukakyuka ze yakola mu bofiisa ba Poliisi mu March wa 2012.\nE Kiruhura, Musinga yamazzeeyo emyaka ebiri n’azzibwa mu Kampala mu nkyukakyuka Gen. Kayihura ze yakoze mu March omwaka guno nga kati ali kitongole kya Poliisi y’ebidduka!\nSP/ JAMES RUHWEZA\nOno kati ye RPC wa Kampala South, etwala CPS, Ntebe, Kajjansi ne Kabalagala. Ruhweza abadde DPC wa CPS okumala emyaka egisukka mu esatu.\nWabula baamuggyeewo oluvannyuma lw’okuwaabirwa emisango ebiri eminene okuli okukuba abalema ttiyagaasi abali ku Parliament Avenue abaali bagenda okulaba omukungu w’akakiiko ka Gavumenti ak’ebyettaka mu 2013.\nMu ngeri y’emu Ruhweza yakuliramu ekikwekweto ekyakuba munnamateeka w’omu Kampala, Abdullah Kiwanuka ne bamulemesa okutwala ekiragiro kya kkooti ekigaana kanso ya KCCA okugoba Erias Lukwago ku bwa Loodi Meeya.\nGen. Kayihura bwe yayitibwa mu Palamenti mu February omwaka guno okunnyonnyola ku by’okukuba looya Kiwanuka, yategeeza nga bw’agenda okunoonyereza ku bofiisa be abaali ku KCCA kyokka n’okutuusa kati Ruhweza takwatibwangako!\n‘Baakatuloopera abapoliisi abasoba mu 1,000 mu Kampala’\nPSU ky’ekitongole kya Poliisi ekivuunanyizibwa ku kubuuliriza ku misango n’okukwasisa abaserikale ba Poliisi mu ggwanga lyonna empisa.\nEkitongole kino kyatandikibwawo mu 2007 ng’okwemulugunya ku baserikale ba Poliisi kususse olw’abamu okweyisa obubi, okwenyigira mu buzzi bw’emisango obwa buli kika naddala okulya enguzi n’okudibaga emisango egiwaabwa ku Poliisi.\nOkuva ekitongole kino lwe kyassibwawo, mu 2007, abapoliisi abasoba mu 10,000 be baakabuulirizbwako ku buzzi bw’emisango kyokka bangi bikoma awo abamu ne badda ne ku mirimu nga tebakangavvuddwa.\nOkusinziira ku likodi za Poliisi, mu myaka ebiri egyasooka nga PSU etandikiddwaawo, abaserikale ba Poliisi 2,985 be baalopebwa wakati wa 2007 ne 2009.\nAte wakati wa 2010 ne 2012, abaserikale 7,048 be baalopebwa mu PSU wakati wa 2010 ne 2012 ne babuulirizibwaako ku misango egy’enjawulo.\nLipoota y’ekitongole kya PSU ey’omwaka 2011 eraga nti emisango 2,313 gye gyawawaabirwa abapoliisi nga kwaliko emisango 789 egy’okuvvuluga emisango gy’abantu gye babatwalira.\nAte lipoota ya PSU ey’omwaka 2012, eraga nti emisango 2,709 gye gyawawaabirwa aba Polisi nga kuliko emisango 950 egy’abapoliisi okubuza fayiro z’emisango, emisango 852 egy’aba Poliisi okweyisa mu ngeri eteri ya buvunaanyizibwa, emisango 147 egy’okukwatira abantu obwereere, emisango 97 egy’okulya enguzi n’emisango 70 egy’okutulugunya abantu ba bulijjo.\nMu lipoota eno, kirambikibwa nti ku misango 2,709 , aba PSU baakola okubuuliriza ku misango, 1,746 ne kuggwa kyokka emisango egisigadde 963 okubuuliriza kwali tegunnaggwa.\nLipoota ya 2012 eraga nti aba Poliisi b’omu kitundu ekya Kampala n’emiriraano (Kampala Metropolitan Area ) be baasinga okuloopebwa ne baddirirwa ab’omu kitundu ky’e Mbale.\nAbapoliisi ba Kampala n’emiraano baaloopebwa 1,145, ekitebe kya Poliisi e Kampala misango 559 Mbale ( 225), Jinja(188), Gulu ( 140), Mbarara ( 114), Kabale ( 86), Hoima ( 83), Fort Portal(67), Arua (67), ne Masaka emisango 35).\nAbâ€™e Namayumba bajaguzza\nKenzo amezze Diamond mu ngule za Afrima ne yeewaana\nKenzo asimattuse okubbibwako engule ye ku kisaawe e Ntebbe-Ayozezza ku mmunye


2 Samwiri 32 Samwiri 5\n2 Samwiri 4 Endagaano Enkadde nʼEndagaano Empya (LCB)\n4 Awo Isubosesi mutabani wa Sawulo bwe yawulira Abuneeri ng’afiiridde e Kebbulooni, n’aggwaamu essuubi, ne Isirayiri yenna ne beeraliikirira. 2 Mutabani wa Sawulo oyo yalina abasajja be babiri, bombi nga baduumizi ba bibinja, omu nga ye Baana, n’owokubiri nga ye Lekabu. Baali batabani ba Limmoni Omubeerosi ng’ava mu kika kya Benyamini, kubanga Beerosi kyabalibwanga okuba ekimu ki bitundu bya Benyamini, 3 engeri abantu ab’e Beerosi bwe baddukira e Gittayimu, ne babeera eyo na guno gujwa.\n4 Yonasaani mutabani wa Sawulo yalina omwana owoobulenzi eyalemala ebigere. Yalina emyaka etaano egy’obukulu, amawulire agakwata ku kufa kwa Sawulo ne Yonasaani bwe gaasaasaanyizibwa okuva mu Yezuleeri. Naye eyamulabiriranga bwe yamusitula, ng’adduka okumuwonya, omwana n’agwa n’alemala. N’erinnya lye ye yali Mefibosesi.\n5 Awo Lekabu ne Baana batabani ba Limmoni Omubeerosi, ne balaga Isubosesi gye yabeeranga, ne batuuka mu ssaawa ez’etuntu, ne bamusanga ng’awummuddeko. 6 Ne bagenda mu kisenge eky’omunda ne baba ng’abajja okukima eŋŋaano, ne bamufumita mu lubuto, ne badduka.\n7 Bwe bayingira mu nnyumba, baamusanga agalamidde ku kitanda mu kisenge kye, ne bamufumita ne bamutta, ne bamusalako n’omutwe. Ne batwala omutwe gwe, ne batambula ekiro kyonna mu kkubo erya Alaba. 8 Omutwe gwa Isubosesi ne bagutwalira Dawudi e Kebbulooni, ne bamugamba nti, “Omutwe gwa Isubosesi mutabani wa Sawulo omulabe wo, eyayagala okukutta, guuguno. Leero Mukama awalanye eggwanga lya mukama waffe kabaka ku Sawulo n’ezzadde lye.”\n9 Naye Dawudi n’addamu Lekabu ne muganda we Baana, batabani ba Limmoni Omubeerosi nti, “Mukama nga bw’ali omulamu, alokodde obulamu bwange mu kibi kyonna, 10 omuntu bwe yaŋŋamba nti, ‘Sawulo afudde,’ n’alowooza nti yali andetedde amawulire amalungi, namukwata ne muttira e Zikulagi, era eyo ye yali empeera ye olw’amawulire ge yaleeta. 11 Mulowooza nga tekirisingawo eri abasajja ababi abattidde omusajja ataliiko musango mu nnyumba ye, ku kitanda kye, ne nvunaana omusaayi gwe ku mmwe era ne mbazikiriza okuva ku nsi?”\n12 Awo Dawudi n’alagira abavubuka be, okutta abasajja abo. Ne babasalako engalo n’ebigere ne bawanika ebiwuduwudu okumpi n’ekidiba e Kebbulooni. Naye ne baddira omutwe gwa Isubosesi, ne baguziika mu ntaana ya Abuneeri e Kebbulooni.


Bukedde Online - Katikkiro akubirizza Bannamawokota ku by'enjigiriza\nKalidinaali asiimye Omubaka Ocan olw'okulwanirira enfuga y'amateeka....\nBabakutte kutulugunya mwana\nAbagula amagi amafu ne bakolamu keeki babafunzizza\nKabaka akungubagidde musajja we\nKabaka alabiseeko eri Obuganda ku mikolo g...\nKATIKKIRO Charles Peter Mayiga agambye nti ebyenjigiriza ensangi zino byetaaga okutumbula ebitone by'abaana, okubateekamu okwekkiririzaamu wamu n'obuntubulamu olwo eggwanga lwe linaatuuka ku nkulaakulana ey'omuggundu.\nBino abyogeredde Lungala - Mpigi mu ssaza ly'e Mawokota bw'abadde akuliddemu emikolo gy'okujjaguza emyaka 10 egya Pride College School bukya litandikibwawo naagamba nti eby'enjigiriza gwe mubumbulano ogutambuza eggwanga.\nMayiga asinzidde wano nayongera okuwa abantu amagezi bulijjo okubeeranga abamalirivu okutandika ebintu bwatyo naasinzira wano neyebaza bonna abatadde ekiragiro Kabaka kyeyawa emyaka 20 egiyise mu nkola bweyalagira abantu be okutandika okuzimba amasomero okutumbula eby'enjigiriza.\nOmukolo guno gwasoose n'okusaba okwakulembeddwamu Rev. Fr. Kizito Ssebunya ng'ono yasabidde n'abayizi abagenda okukola ebigezo ebyamalirizo n'abayizi nti essaala zabawadde nkulu wabula si zakubagada singa tebasoma bitabo.\nFrancisco Ssemwanga nga ye Dayirekita w'essomero lino yawadde basomesa banne amagezi nti nabo basobola emirimu gy'enkulakulana gyebatandika era naasaba abakozi ku mitwndera gyonna okukola obutawera okutuukiriza obuvunanyizibwa obubaweereddwa.\nAkola nga omwami w'essaza ly'e Mawokota, Kayima Kabonge yategeezezza Katikkiro nti abazadde batandise okutegeera obukulu bw'ebyenjigiriza era n'asaba amasomero okwongera okudduukirira ensawo ya Kabaka ey'ebyenjigiriza nga bagaba bbasale.\nOmukolo gwetabiddwaako baminisita okuli; Omumyuka ow'okubiri owa Katikkiro era omuwanika wa Buganda Waggwa Nsibirwa, David Kyewalabye Male n'abakungu abenjawulo okuva e Mmengo okuli Ronald Kawaddwa.\nMaama w'abaana essanyu limuyitiriddeko ggomesi n'agifungiza\nPoliisi yeezoobye n'ab'e Nakawuka abeekalakasizza lwa luguudo\nKalidinaali asiimye Omubaka...\nKALIDINAALI Emmanuel Wamala alabiseeko mu lujjudde oluvannyuma lw’ebbanga ng’abantu bamwebuuza. Kalidinaali okulabikako...\nABATUUZE b’e Mbuya Kinnawattaka- Katoogo bavudde mu mbeera ne batabukira abafumbo abaludde nga batulugunya omwana...\nAbagula amagi amafu ne bako...\nPOLIISI y’e Katwe ekutte abasajja bana abagambibwa okugula amagi amafu ne bakolamu keeki ze baguza abantu e Nateete....


Bukedde Online - Eby'omubaka Nambooze tebinnaggwa!\nEby'omubaka Nambooze tebinnaggwa!\nOmubuulizi w'enjiri alemereddwa okuzimba ekkanisa ne yeetuga\nPOLIISI etutte okusaba mu kkooti e Nakawa ng’eyagala kuweebwa lukusa ekebere amasimu ga Nambooze mu kwongera okukuhhaanya obujulizi ku musango gw’okukozesa obubi emikutu gy’ebyempuliziganya egimuvunaanibwa bwe yali ayogera ku kuttibwa kw’omubaka Ibrahim Abiriga.\nMu kiwandiiko poliisi ky’etutte mu kkooti nga kiriko omukono gw’omuserikale AIP Imam Were okuva mu kitebe ekinoonyereza ku misango e Kibuli, basabye kkooti ebakkirize bagende baaze amasimu ne kompyuta za Nambooze.\nOkusaba kuno kutwaliddwa ew’omulamuzi Jameson Karemani akulira kkooti y’e Nakawa nga bagamba nti ssinga babakkiriza bajja kusobola okukuhhaanya obulungi obujulizi ku misango gy’okukozesa obubi emikutu gy’empuliziganya gye baamuggulako.\nOkusaba kuno tekunawulirizibwa nga kukyali mu kkooti y’omulamuzi Karemani. Wabula okuva mu nsonda ezesigika mu kkooti eno, fayiro y’omusango gwa Nambooze, omuwaabi wa Gavumenti yagiyita wiiki ewedde kyokka tebaasobola kumuleeta mu kkooti kubanga akyali mulwadde.\nMwannyinaze, onkuba otya ekigwo okunswaza?\nMuseveni ayise Kiyingi ne Lubyayi bateese\nBagobezza kitaabwe omugole


Bukedde Online - Engeri omuvubuka gye yaggye muganzi we mu bbanka n'amufumita n'amutta\nEngeri omuvubuka gye yaggye muganzi we mu bbanka n'amufumita n'amutta\nAbemmundu babuzizzaawo abantu 9 e Masaka...\nAbanyarwanda ababeera mun Uganda bakedde...\nOLUKWE lw’okutta omuwala Fahima Natoolo omukozi wa Tropical bank lwabadde luwanvu, nga muganzi we yasoose kupangisa kazigo gye babadde basisinkana, oluvannyuma gye yamuttidde.\nNatoolo ne Okoth ku kabaga ke baabaddeko nga tannattibwa. K u ddyo Natoolo nga bw'abadde afaanana\nNatoolo 29, abadde akolera mu ttabi lya Tropical bank ery’e Masaka, yasisinkana Andrew Okoth ku yunivasite e Kyambogo bombi gye baali basoma, ne batandika okwagalana.\nOmukwano gwabwe gwakula era okukkakkana, Natoolo n’afuna olubuto, n’azaala omwana kati aweza emyaka etaano.\nAbaagalana baasalawo beeyanjule mu bazadde bafumbiriganwe mu butongole, era baakola enteekateeka ne batuukirira abakulu okubategeeza ku nsonga zino.\nKyokka mwannyina wa Natoolo, Mubarrak Kaweesi, yategeezezza nti bo nga aba famire baasaba Okoth asooke kusiramuka balyoke bamuwe omuwala kubanga abazadde baagaana okufumbiza muwala waabwe omusajja atali Musiraamu.\nOkoth yagaana okukyusa eddiini era aba famire ya Natoolo obufumbo ne babugaana, kwe kusalawo muwala waabwe ne bamugabira omusajja omulala omusiraamu, nga mu kiseera ettemu lino we lyabeereddewo, yabadde bweru wa ggwanga ng’agenze kusuubula.\nENGERI OKOTH GYE YALUSEEMU OLUKWE\nOkoth omukozi mu kitongole kya UMEME, alina amaka e Ntinda, kyokka mu ngeri etetegeerekeka, yamatiza Natoolo ne baddamu okwagalana mu bubba.\nBazadde ba Natoolo nga basobeddwa.\nOkoth yali yapangisa omuzigo ku kyalo Nabwojo, e Kyaliwajjala-Namugongo, mwe babadde basisinkananga mu biseera ebigere.\nNatoolo abadde yebbanga okuva e Masaka gy’abadde akolera n’ajja mu muzigo guno era nnannyini nnyumba, Isma Nfanjala yategeezezza nti Okoth abadde yaakapangisaawo emyezi ebiri emabega.\nOmukuumi ku mayumba gano, Juma Tihago yategeezezza nti, abantu bano abadde atera okubalaba nga bazze nga bayingira mu muzigo guno kyokka nga ye akimanyi nti bafumbo wabula ng’ennaku ezimu tebasulamu.\nAgamba nti nga bulijjo, bazze ku Ssande mu biseera eby’akawungeezi mu mmotoka ya Natoolo ekika kya Progres nnamba UAR 062F ne bagisimba wabweru ne bayingira mu nnyumba.\n“Oluvannyuma lw’ekiseera, nawulidde amaloboozi ng’abantu bano bayomba n’okugalangatanya ebintu kyokka saakifuddeko. Oluvannyuma lw’eddakiika nga ziizo, amaloboozi gaasirise era nagenze okulaba ng’omusajja afuluma ng’asimbula mmotoka ng’agenda!” Tihago bwe yannyonnyodde.\nABA FAMIRE BATANDIKA OKUNOONYA\nOluvannyuma, aba famire baatandise okunoonya omwana waabwe ne bategeeza poliisi e Masaka.\nOmukuumi yatandise okuwulira ekivundu n’atemya ku poliisi eyazze n’emenya oluggi n’esanga ng’omulambo gwa Natoolo gugahhalamye mu kitaba ky’omusaayi.\nPoliisi ng’etwala omulambo gwa Natoolo e Mulago.\nOmulambo gwasangiddwaako ebiwundu ebiraga nti omutemu yamufumise ebiso ebiwera era nga yasoose kumukuba ppaasi ku mutwe eyamuleseeko ekiwundu eky’amaanyi era byonna ebyakozeseddwa mu ttemu lino poliisi yabikuhhaanyizza n’ebitwala.\nOkoth bwe yamaze okutta muganzi we, yafunye ebiwundu ku mikono era yavuze mmotoka y’omugenzi n’agenda ku ddwaaliro eriyitibwa Lydda Medical Centre n’afuna obujjanjabi bw’ebiwundu oluvannyuma mmotoka yagisudde awo n’abulawo nga n’okutuusa kati tamanyiddwa gy’ali.\nPoliisi yasaasaanyizza amawulire era aba famire we baategeeredde nga bwe waliwo omulambo gw’omukazi ogusangiddwa e Kyaliwajjala, kwe kusitukiramu ne bajja era bwe baatuuse, ne bakizuula nti ye muntu waabwe gwe baakoma okulaba ku Ssande.\nOmuwandiisi ku LCI ey’ekitundu, Eric Ssentongo yategeezezza nti buvunaanyizibwa bwa bannannyini mayumba agapangisibwa okumanya kalonda akwata ku bapangisa baabwe kubanga Okoth babadde tebamumanyi mu kitundu ng’ennyumba eno agikozesa mu kyama.\nOmwogezi wa poliisi ya Uganda, Hassan Kasingye yategeezezza nti bali ku muyiggo gwa Okoth asimbibwe mu mbuga z’amateeka ku ttemu lino.\nAkulira okunoonyereza ku buzzi bw’emisango ku poliisi y’e Kira, Mari Serino Mulema yategeezezza nti bagguddewo fayiro y’omusango, nnamba SD/13/04/08/2017, era we bwazibidde omulambo gwabadde gukyali mu ggwanika e Mulago.\nEbyabadde mu kuziika Mukwano\nBakutte 2 ababba mu dduuka e Nansana ne batta abantu 3\nKitatta omusango gw'okusangibwa ne mmundu gumusse mu vvi\n‘Essimu yatutabudde ne mmutta’- Okoth\nOmukozi wa Tropical Bank abadde anoonyezebwa azuuse yatiddwa\nAbasse omuwala e Mutundwe bakyabanja


Bebe Cool lwaki oyagala bakuwaane ku byotakoze - Eddy Meziah - Radio Simba, The Best Luganda Station in the World !\n‘Mpagira Bebe Cool naye sibuli kimu kyakola nti nkikiririzaamu.\nBebe Cool bweyali ku NBS yagamba nti ye muntu eyaleeta Bucha Man mu Kampala namuteeka mu FIRE BASE CREW kyandiba ekituufu naye lwaki tewamutwala ewa Pulezidenti Yoweri Kaguta Museveni okumala ebbanga eryo lyonna lyomaze ne Pulezidenti?\nLwaki oba tomwogerako okutuusa Catherine Kusasira Sserugga lwakyuusizza obulamu bwe? Lwaki kati omwogerako oluvannyuma lwa Catherine Kusasira okumutwala ewa Pulezidenti? Onatera okutugamba nti ggwe watwala Kusaasira ewa Pulezidenti ekitali kituufu kuba Maama Nalweyiso ye yamutwala ewa Pulezidenti nga naawe Mayor Ragga Dee bweyakutwala ewa Pulezidenti wabula ekyenjawulo ye takyogerako wadde nga ali mu kifo kituufu okukyogerako.\nTusiime Kusaasira olw’omutima ogwagaliza abalala okutuuka ew’omusajja era kati Buchaman naye ayogerwako ku TV. Weebale nnyo Maama Kabina wadde nga toyogerayogera naye abantu balaba byokola n’obusobozi bwo. Bebe ku nsonga ya Buchaman tofunyeewo kabonero wadde nga oyagala nnyo okuwaana olw’ebintu byotakoze.\nPrevious Kitalo! Owa S.4 afiiridde mu mazzi\nNext Abayizi ba S6 44 e Iganga bagaaniddwa okutuula ebigezo\nPalamenti yeetaaga obuwumbi 3 okusasula ababaka abapya (3.3bn)


Buddo SS etolotoomedde mu mizannyo gy'amasomero...\nUganda 05 – 16 Kenya\nUganda 05 – 35 Kenya\nTTIIMU ya Rugby ey’e Kenya ‘ Kenya Crocodiles’ eremesezza Uganda essanyu n’omukisa okuwangula ekikopo kya Elgon Cup eky’omukaaga, bwe yagikubye ku bubonero 16-05. Omuzannyo gwabadde ku kisaawe kya Kyaddondo e Lugogo, ku Lwomukaaga.\nOmutendesi wa Rugby Cranes, Robert Seguya, abazannyi, n’abawagizi baatandise bamativu nti we baakoma mu luzannya olwasooka we bagenda okutandikira (baawangula 16-13), era be baasoose okulya empanga ne bafuna obunonero 5.Wabula buno bulinga obwabaseze, kuba kwe baakomye.\nOmuzibizi wa Rugby Cranes, Phillip Wokorach, y’omu ku baasinze okuyiwayo Uganda bwe yalemeddwa peneti bbiri mwe bandifunidde obubonero 6.\n“Abateebi baabadde ng’abakubemu emisumaali, ate nga basuula nnyo emipiira. Emipiira eg’okusimula nagyo gyabalemye olw’ekisaawe ekyabaddemu obuseerezi. Wabula tebinaggwa tujja kwesasuliza mu mpaka eziddako eza Victoria Cup”, Seguya bwe yategeezezza.\nBannakenya baasoosse kusitukira mu ky’abakazi ku kisaawe kye kimu, oluvannyuma Rugby Lady Cranes, n’esuubiza okukola obulungi e South Africa mu z’okusunsula abaanazannya World Cup ya 2021, mu New Zealand.\nCrested Cranes ekubiddwa mu gw'ebigere\nBulega atendeka Crested Cranes anenyezza FUFA


Wuuno omugagga Lwasa Kaweesi eyaliko kadoogo mu Ggye lya NRA ayagala obwa Meeya bwe Kibuga kye Masaka - Watchdog Uganda\nWuuno omugagga Lwasa Kaweesi eyaliko kadoogo mu Ggye lya NRA ayagala obwa Meeya bwe Kibuga kye Masaka\n5th October 2020 at 11:47\nLwasa Emmanuel Kaweesi ayagala obwa Meeya we Kibuga kye masaka\nEBY’OBUFUZI mu kibuga kye masaka bili mu ggiya ya maanyi nnyo oluvanyuma lwa bantu ab’enjawulo okwesowolayo okuvuganya ku kifo ky’obwa Meeya bwe kibuga kino.\nMasaka kyafuulibwa ekibuga ekijjuvu omwaka oguwedde oluvanyuma lwa Ssabasajja Kabaka Ronald Muwenda Mutebi okukyalayo era najjukiza Gavumenti eyawakati nti Masaka kibuga kyabyafaayo nnyo era kitegeke bulungi nga mu mbeera eyo kyalina okugattibwa ku ebyo ebyali ebyali biwereddwayo mu kiseera ekyo.\nOluvanyuma Minisita wa Gavumenti ez’ebitundu Tom Butime yalangirira nti kifuukidde ddala kibuga, era essanyu lyabugaana abaana enzaalwa saako n’abakolerayo emirimu.\nOkuva olwo abantu ab’enjawulo bangi bavuddeyo okuvuganya ku bukulembeze bwe kibuga kino era olw’aleero tukuletedde musajja mukulu Emmanuel Lwasa Kaweesi omwana enzaalwa eye Kyabakuza, nga ono yoomu ku baagala okufuuka Omuloodi we kibuga Masaka.\nMu kusooka Lwasa bannaNRM bagaana okumuwandiisa nga beesigamye ku mbeera nti teyalina bisanyizo bya buyigirize ebituukana ne kifo kino nga amateeka bwe gagamba, kyokka ebigambo byabakalira ku matama ate akakiiko ke by’okulonda bwe kamuwandiisa era nga kati avuganya mu bujjuvu.\nLwasa agamba nti zino nnugu za bannabyabufuzi be Masaka naddala abo abatali baana nzaalwa ya mu kitundu, baagamba nti bano tebayinza kumuziyiza kujja kwesimbawo nga omuntu (INDEPENDENT) atwale Masaka mu maaso.\nOno gwe twasanze mu makaage agasangibwa ku kyalo Kyabakuza mu Masaka twanyumizzamu naye bwe tuti;\nAmannya gange nze Lwasa Emmanuel Kaweesi oyinza okunyongerako erya (KOREA) nga lino lyampeebwa abajaasi bannange bwe twali mu nsiko mu kawefube w’okuleeta Gavumenti ya NRM mu buyinza saako n’okwetakkuluzaako abasibira mu bbwa abaali bamamidde Uganda saako n’okutta abantu abatalina musango.\nNzalibwa ku kyabakuza kuno era kitange ye mugenzi Yoseph Kaweesi, ne maama omugenzi Angella Kigona Kaweesi.\nPulezidenti Museveni ku ddyo bwe yali asiima Lwasa era yamuwa emidaali olw’okukolera ensi ye\nMu kiseera kino mpeza egy’obukulu 59, era nga ndi mwami mufumbo ne mukyala wange Faith Lwasa.\nNatandika okusoma mu mwaka gwa gwa 1980 era mba ntuuka mu p.3 nga nina emyaka 9 olutalo ne lutandika e Masaka wano buli muntu yakwatanga gage era mu kusoberwa neegatta ku Ggye lya NRA nga omu ku ba kadoogo ne twesogga ensiko.\nTwalwana okutuusa mu mwaka gwa 1986 nga Gavumenti ewambye era ffenna abaali abaana bato omuduumizi ow’okuntikko Yoweri Kaguta Museveni naalagira batuzze mu ssomero tusome.\nWano twatwalibwa mu ssomero lya Kadoogo School p/s e Mbarara mu balakisi era omukulu we ssomero eryo ekiseera ekyo yali Amanya Mushega.\nLwasa alojja olutalo mu mabuka ge Ggwanga\nYadde nga Gavumenti yali etuuse e Kampala nga ne mirimu egikola kyokka waaliwo entalo ezaali zitannaggwa naddala mu mambuka.\nWano era twalagitrwa okuddayo okulwana era awo erinnya KOREA we lyasinga okutinta kubanga nali kasajja kampi akalina olususu olweru naye nga ndi mulwanyi nnyo yadde nga nali muto, bwe twatuuka e Kiryandongo nafuna obuzibu bwe nakubwa essasi mu kugulu kwange okwa kkono era ye nsonga lwaki ntambula mpenyera.\nOkugulu nga kuwonye neeyongerayo ku Karuma ne nwanagana na Banyanya wamu ne banange nga tuduumirwa Col. Mande saako ne Brigadier Kazoora mu kibinja ekye 15, twabawangula ne tweyongerayo e Gulu, Lira ne bitundu ebilala.\nEkifananyi kya Lwasa azze bwa namunigina okuvuganya e Masaka\nOluvanyuma neegatta ku ggye elyali likola ebikwekweto okumalawo obuyekera bwonna era twagenda okumaliriza nga ekitundu kya mambuka kyonna tukiterezezza ne tukomezebwawo e Mbarara mu nkambi.\nWano era omukulembeze we Ggwanga yalagira batuzzeyo mu ssomero era era wano nafuna omukisa okutuula ekibiina kyange eky’omusanvu mu ssomero lya Kadoogo school e Mbarara.\nNga mmaze nasaba okwegatta ku ttendekero ely’ebyemikono nkuguke mu kukanika emmotoka, era ne ntwalibwa mu ttendekero ebiseera ebyo elyali limanyiddwa nga NRA Kireka Central Workshop era nali nkyali eyo ne nsaba okuwummula amaggye abakulu ne banzikiriza.\nNagenda mu maaso nga bwe nsoma okukanika emmotoka saako n’amazzi (Motor Vehicle Engneering and Plumbing) era mu mirimu egyo ndi mukugu nnyo.\nLwasa atandika okukola\nNatandika okukola emirimu gyange era nga bwe nsoma oluvanyuma nafuna ebbaluwa yange esooka ne y’okubiri mu kukanika emmotoka n’amazzi.\nNagenda mu maaso ne nkola emirimu gyange era eky’okunoonya sente gwali mulamwa mukulu nnyo, nayongera okuyiiya era ne ntandikawo kkampuni emanyiddwanga Trans Equator Minners Uganda Limited nga eno nakati ekyakola emirimu gyayo egy’okugula n’okusuubula Gold e Mubende ne Congo nga tumutunda ebweru we Ggwanga.\nOluvanyuma natandikawo kkampuni endala emanyiddwanga Lwasa Traders Uganda Limited nga eno esuubula ebintu ebikozesebwa mu maka ebyatika, saako ne mmotoka ezikola okutambuza ebyamaguzi.\nLwaki Lwasa Yenyigidde mu by’obufuzi\nEkisooka nze eby’obugagga byange ebisinga mbitadde mu Masaka obutafananako ne bannamasaka banange abali e Kampala, nga kino nkikola olw’okubaako ettafaali lye nnyongera ku kitundu kyange e kye Masaka era nina ekigendererwa eky’okukyusa Masaka afananeko ebibuga ebilala ebiri ebweru we Ggwanga ebikulakulanye.\nNze Lwasa ntambudde mu Nsi nnyingi nnyo era ndabye ebintu bingi bye tusobolera ddala okukola e Masaka ekibuga kyaffe ne kituukana n’omutindo gwe bibuga ebilara nga tuzimbamu amakolero saako ne kisaawe kye nnyonyi okusobola okusikiriza ba musiga nsimbi.\nMasaka elina ekizibu kya bakulembeze abatakolagana na Pulezidenti Museveni ne Gavumenti eri mu buyinza, kino kye kimu ku bisibye ekibuga kyaffe e mabega olw’okubulawo empuliziganya wakati wa bakulembeze abandikoledde abantu ba bulijjo.\nEnguudo ennungi, amazzi amayonjo, emisolo saako ne byenjigiriza tugenda kubiteekako nnyo essira, ate ekibuga kyaffe kilinamu ne bitundu bye kyalo nga eno awatali masanyalaze tujja kulaba nga tugatwalayo saako n’okuyambako ku bibiina bya bakyala na bavubuka okusobola okwekulakulanya.\nWakati mu kulwanirira emirembe mu Ggwanga Lwasa yawebwa emidaali 2 okumusiima nga omu ku bannaUganda abato abaakola ennyo okuzza emirembe.\nTags: Emmanuel Lwasa KaweesimasakaMASAKA CITYNRA\nJustice Paul Gadenya involved in nasty road accident, severely injured\nBobi Wine appoints himself 'New Seya’ as People Power supporters turn burial into chaotic rally


Bukedde Online - Gavumenti ereeta amateeka amakakali ku bayimbi ne bannakatemba\nGavumenti ereeta amateeka amakakali ku bayimbi ne bannakatemba\nKarole Kasita aleese 'Yaka' n'awera\nAmateeka gavumenti g’ereeta okulung’amya ensiike y’okuyimba gasattiza abayimbi. Waliwo abatandise okuyomba nga bagamba nti gagendereddwamu kubalemesa kukola ate abalala bagayise ga byabufuzi ebiyingiziddwa mu mulimu gwabwe.\nKyokka waliwo abagawagidde nga bagamba nti gagenda kubayamba okutereeza enzirukanya y’omulimu gwabwe n’okukola ku bakiwagi.\nMinisitule y’ekikula ky’abantu n’abakozi, eri mu kubaga mateeka okukola ennongoosereza mu mateeka agafuga abayiiya, abayimbi, abazannyi ba firimu ne bannakatemba aganaalung’amye emirimu gino.\nKu Lwokusatu waabaddewo akasattiro abayimbi bwe baagudde ku gamu ku mateeka gano agali mu bbago ne batandika okwecwacwana nga bagamba nti gakoleddwa mu busungu ng’era bagaleese lwa Bobi Wine n’abayimbi abalala abagwa mu kiti kye nga gavumenti eyagala okubanafuya.\nWabula Andrew Benon Kibuuka akulira ekibiina ekigatta abayimbi ne bannakatemba era omu ku bazze batuula mu nkiiko ez’enjawulo ezikubaganya ebirowoozo ku bbago lino yasabye abayimbi okukkakkana bakolere wamu okulaba nga bawaayo endowooza yaabwe ne kye baagala kubanga gano tegannaba kufuuka mateeka wabula bbago.\nAgamu ku mateeka\nWajja kuteekebwawo olukiiko olusunsula n’okuyita mu biyiiyiziddwa n’okukwasisa empisa.\nOmuyimbi akozesa ebiragalalagala ajja kuba azizza musango.\nTewali muyimbi ajja kukkirizibwa kuyimba bweru wa ggwanga nga tamaze kufuna lukusa okuva mu minisitule.\nTewali muyimbi agenda kukkirizibwa kukwata vidiyo nga tamaze kufuna lukusa okuva mu minisitule.\nOmuyimbi ojja kusooka kufuna layisinsi okukola omulimu guno.\nGujja kuba musango okuyimba mu bivvulu oba mu lujjudde nga tofunye layisinsi okuva mu minisitule.\nOmuyimbi tajja kukkirizibwa kuyimba mu bifo ebisukka mu kimu nga tewannayita ssaawa nnya.\nOmuyimbi ayambadde mu mbeera eyeesittaza tajja kukkirizibwa kulinnya ku siteegi. Buli mutegesi w’ekivvulu alina okuteekawo eby’obujjanjabi ebisookerwako eri abayimbi ku kivvulu.\nOmuyimbi aneewaggula n’ayimba ebweru nga tafunye lukusa layisinsi ye ejja kusazibwamu.\nBuli muyimbi ajja kuwandisanga ennyimba ze mu minisitule.


Bukedde Online - Abasima entaana ne babbamu obuwanga basattiza ekyalo\nAbasima entaana ne babbamu obuwanga basattiza ekyalo\nOkusuula eddiini maama kimukumyawo okuva e Magombe ne kibooko\nBamukubye ennyondo ne bamunyagako Bodaboda\nNannyondo ng’asonze ku kituli we baayisizza akawanga ka bba\nABATUUZE b’e Kyabadaaza mu Butambala bali mu kusattira olw’abantu abasima entaana ne babbamu obuwanga nga n’abafu abaakamala okuziikibwa tebabataliza.\nBaasimye ebiggya bya nnamwandu Teopista Nnyondo 76, omutuuze w’e Kabuye mu ggombolola y’e Budde ne batwala obuwanga bw’abafu munaana ekyaleetedde abatuuze okulowooza nti bandiba abasamize.\nAbasima amalaalo baasokera ku kiggya ky’omugenzi Efulayimu Kiziri eyali bba wa Nannyondo eyaziikibwa mu 2008 ne baggyayo kkeesi n’engoye mwe baamuziika ne babissa ku ngulu ne batwala akawanga ke.\nBwe baamaze ne baziikula obuwangwa bw’abaana abato musanvu ne bagenda nabwo. Kino kyatadde abatuuze ku bunkenke ne Nnamwandu Nannyondo n’asattira nga n’awaka atya okubeerawo ng’alowooza nti abaasimye entaana bayinza okudda ne bamutwala nga mulamu.\nAbatuuze nga bali n’akulira poliisi y’e Butambala Musa Kayongo baakoze ekikwekweto nga bafuuza abasawo b’ekinnansi be basonzeemu olunwe okubeera emabega w’ekikolwa kino. Baakutte ssentebe w’abasawo b’ekinnansi Muhamad Budde Kabuye olw’okuwa Donoziyo Ssekitoleko ne Lawrence Sseruwale ebiwandiiko ebibakkiriza okukola obusawo nga bya bicupuli ne babaggalira.\nMu kiseera kino abatuuuze bali mu kutya nga bagamba nti tebamanyi kigenderwa ky’abantu bano era basaba poliisi efuuze buli ssabo mu kitundu bazuule alina obuwanga bw’abantu abaaziikuddwa Kayongo yagambye nti ebikwekweto bikyagenda mu maaso eraabaakwatiddwa okuli Ssekitooleko ne Sseruwale bagguddwaako omusango gw’okwefuula abasawo.\nSsentebe w’abasawo Kabuye yagguddwaako ogw’okugaba layisinsi ez’ebicupuli Abaakwatiddwa bakuumirwa ku poliisi y’e Kibibi nga bwe balindirira okubatwala mu kkooti bavunaanibwe.\nDonah Mbaziira adduse ku Kitooke\nBisaso azzeeyo mu Proline\nKayihura agumizza Maama Fiina ku bazigu abasse bba, Maj. Kiggundu\nâ€˜Nakoma mu S.4 ne nsoma ebyemikono kati ndi mukozesaâ€™


Bukedde Online - Kkwiini akooye! Agenda\nKkwiini akooye! Agenda\nAdded 30th November 2019\nKKWIINI wa Bungereza akkirizza okwawuza ku buyinza bwe abuwe mutabani we Omulangira Charles.\nKkwiini ng’ali ne mutabani we Charles agenda okumuddira mu bigere (ku kkono) ne muzzukulu we William (ku ddyo). Ate owookubiri ku ddyo ye George mutabani wa William.\nKino kitegeeza nti Kkwiini agenda kusigaza obuvunaanyizibwa butono obutajja kumukuluusanya ku myaka gy'asigazza ku nsi.\nAmawulire mu Bungereza gategeezezza nti mu myezi 18, Omulangira Charles (Prince of Wales) agenda kufuulibwa Prince Regent ekitegeeza omulangira Kwini gw'ayawulizzaako ku buvunaanyizibwa. Wabula Charles okulangirirwa nga Kabaka alina kulinda Kkwiini kufa.\nAsuubirwa okutandika okukola emirimu gya Kkwiini mu myezi 18 okuva kati. Mu May, 2021, Kkwiini lw'aliweza emyaka 95. Ku myaka egyo 95, bba wa Kkwiini, Omulangira Phillip kwe yalangirira okulekulira emirimu gye mu butongole. Kati alina 98.\nBino biddiridde abantu e Bungereza okwelaliikirira nti Kkwiini ayongedde okunafuwa ate ng'alina obuvunaanyizibwa bw'amaanyi ng'omukulembeze wa Bungereza atakubwako kalulu era nga y'akulira n'olukiiko lwa CommonWealth olugatta amawanga agaaliko amatwale ga Bungereza.\nKkwiini Elizabeth ll yazaalibwa 1926. Charles agenda okukola emirimu gye, alina emyaka 71, yazaalibwa November 14, 1948.\nWadde Kkwiini tannalangirira mu butongole, azze ayogera nga bw'ajja okuweereza Obwakabaka bwa Bungereza mu bbanga ly'anaamala ng'alina amaanyi.\nKkwiini ne bba, Philip nga bawuubira ku bantu.\nN'agamba nti yeebaza Katonda okusobozesa bba Philip okuweereza okutuusa ku myaka 95. Era ye bw'aligiweza olwo aliba aweerezza Obwakabaka bwa Bungereza ekimala olwo asigale kusabirira kuwangaala kutuuka ku myaka gya nnyina. Maama wa Kkwiini yafiira ku myaka 100.\nEkya Kabaka oba Kwini okwawuza ku buyinza kyasemba kubaawo my myaka gya 1800, Kabaka George III bwe yakoowa ennyo mu mubiri ne mu bwongo n'alonda omulangira, George IV gwe yayawulizaako obuvunaanyizibwa.\nOkwawulizaako obuyinza kyafuulibwa etteeka mu 1937 eryatuumibwa Regency Act 1937. Etteeka era liragira nti Kkwiini bw'anaamala okukirangirira, abantu basatu okuli Sipiika w'olukiiko lwa House of Commons (Palamenti ya Bungereza), Lord Chancellor ne Ssaabalamuzi bajja kumukakasa basse ne mu buwandiike okutuusa Omulangira alisikira eng'oma lw'alituula ku nnamulondo.\nMu nteekateeka y'Obwakabaka bwa Bungereza, Kkwiini bw'alivaako alisikirwa Omulangira Charles ate Charles bw'alivaako alisikirwa mutabani we William gwe yazaala mu Mumbejja Diana.\nOlw'abaana ba William balyoke basikire eng'oma nga bwe baddiring'ana mu myaka. Abo bwe balivaako abazzukulu baabwe mwe muliv\nKkwiini Elizabeth ll\nUMEME ekoze ekikwekweto n'eyoola ababba amasannyaze e Kawempe\nLaba Bannakampala bwe bakekkereza eza kaabuyonjo\nAb'e Mukono omwaka baguyingiridde mu ttiyagaasi


Bukedde Online - Mbalangu yeegobye: Abawagizi bamuvumye n'adduka mu Villa\nNyakana asattira: Bamuyise muzzi wa misango ne basaba agobwe mu lwokaano lw'ebikonde\nBobby ayagala FUFA emusasule\nEBIVUMO n’okutiisibwat-iisibwa okuva mu bawagizi ba Villa, bigobye omutendesi Hussein Mbalangu ku gw’obutendesi bwa ttiimu eyo gw’amazeeko emyezi ebiri gyokka.\nOkuva ku Lwokutaano lwa wiiki ewedde, Villa lwe yalemaganye (0-0) ne Water, Mbalangu taddangambu kulabika ku ttiimu nga kyavudde ku bawagizi kumuvuma ku mupiira ogwo nga bamulanga okukonya ttiimu yaabwe.\nEmipiira 6 egiddiring’ana gy’abadde mu mitambo gya Villa, tefunye buwanguzi ekivuddeko abawagizi okwekyawa.\nMbalangu, agamba nti yagenzeeko Kyaggwe gye bamuzaala okujjanjabwa omutwe ogumuluma era waakukomawo ng’assuuse. “Nninamu obuzibu n’omutwe wabula bwe nnaawona, nja kukomawo ku mulimu,” Mbalangu bwe yategeezezza omusasi wa Bukedde ku ssimu eggulo.\nAbazannyi abalwadde bassuuse:\nSteven Bengo ne Isaac Muleme ababadde n’obuvune, ssaako Moses Ndaula, Hakim Magumba ne Miisi Katende ababadde bakaaba obulwadde, oluwulidde nti Mbalangu takyajja ku Villa Park, ne ‘bassuuka’ era ne beeyanjula mu kutendekebwa.\nVilla ezannya ekyalira Proline enkya mu kisaawe e Lugogo.\nMbalangu yeegobye: Abawagizi bamuvumye n’adduka mu Villa\nAmeria alumbye abakoonaganya Kabaka ne Museveni


Bukedde Online - Stecia Mayanja bamugaanyi okugaba jalibu\nEkyeyo kimukeese n'adda mu kuyimba\nChameleone obuugi bumukolera\nNG’EBULA mbale embaga y’Omuyimbi Stecia Mayanja ne bba Abbasi Mubiru etuuke, mikwano gye gimubuuliridde engeri gy’alina okukwata omusajja. Bamulabudde ne ku kabi akali mu kugaba jalibu.\nNG’EBULA mbale embaga y’Omuyimbi Stecia Mayanja ne bba Abbasi Mubiru etuuke, mikwano gye gimubuuliridde engeri gy’alina okukwata omusajja. Bamulabudde ne ku kabi akali mu kugaba jalibu. Bino byabadde mu lukiiko lw’okusonda ssente z’embaga ye ku Hotel Africana ku Lwokusatu akawungeezi era ng’ensimbi ezisoba mu bukadde bubiri ze zaasondeddwa kw’olwo. Mu kiseera kye kimu omuyimbi Rebecca Jingo ayombedde mu lukiiko luno olw’abakiise okumuyita owoobusa n’ategeeza nti ssi wa bussa era tanoonya ekyasesezza ennyo abantu. Rebecca teyayongedeko nnyo ku nsonga eno. Abayimbi okuli Julie Angume, Doreen Mutiibwa, Amelia Nambala baayimbye ennyimba ezibuulirira Stecia okunyweza obufumbo. Ssaalongo Kijjambu yaweereddwa omukisa okufundikira okubuulirira ng’ono yasinze kusaba Stecia okwewala okugaba ‘jalibu’ anywerere ku bba. Abaasonze kuliko Rebecca Jingo 500,000/- nga za buliwo, Julie Angume 500,000/- n’asasulako 200,000/- mu kaasi, Ssaalongo Kijjambu 100,000/- za buliwo, Tamale Godffrey 100,000/- nsuubize, Amelia Nambala 500,000/- n’asasulako 200,000/- n’abalala bangi. Embaga eno yakubeerawo nga March 14, 2015 ng’enkiiko zituula buli Lwakusatu. NG’EBULA mbale embaga y’Omuyimbi Stecia Mayanja ne bba Abbasi Mubiru etuuke, mikwano gye gimubuuliridde engeri gy’alina okukwata omusajja. Bamulabudde ne ku kabi akali mu kugaba jalibu. Bino byabadde mu lukiiko lw’okusonda ssente z’embaga ye ku Hotel Africana ku Lwokusatu akawungeezi era ng’ensimbi ezisoba mu bukadde bubiri ze zaasondeddwa kw’olwo. Mu kiseera kye kimu omuyimbi Rebecca Jingo ayombedde mu lukiiko luno olw’abakiise okumuyita owoobusa n’ategeeza nti ssi wa bussa era tanoonya ekyasesezza ennyo abantu. Rebecca teyayongedeko nnyo ku nsonga eno. Abayimbi okuli Julie Angume, Doreen Mutiibwa, Amelia Nambala baayimbye ennyimba ezibuulirira Stecia okunyweza obufumbo. Ssaalongo Kijjambu yaweereddwa omukisa okufundikira okubuulirira ng’ono yasinze kusaba Stecia okwewala okugaba ‘jalibu’ anywerere ku bba. Abaasonze kuliko Rebecca Jingo 500,000/- nga za buliwo, Julie Angume 500,000/- n’asasulako 200,000/- mu kaasi, Ssaalongo Kijjambu 100,000/- za buliwo, Tamale Godffrey 100,000/- nsuubize, Amelia Nambala 500,000/- n’asasulako 200,000/- n’abalala bangi. Embaga eno yakubeerawo nga March 14, 2015 ng’enkiiko zituula buli Lwakusatu. NG’EBULA mbale embaga y’Omuyimbi Stecia Mayanja ne bba Abbasi Mubiru etuuke, mikwano gye gimubuuliridde engeri gy’alina okukwata omusajja. Bamulabudde ne ku kabi akali mu kugaba jalibu. Bino byabadde mu lukiiko lw’okusonda ssente z’embaga ye ku Hotel Africana ku Lwokusatu akawungeezi era ng’ensimbi ezisoba mu bukadde bubiri ze zaasondeddwa kw’olwo. Mu kiseera kye kimu omuyimbi Rebecca Jingo ayombedde mu lukiiko luno olw’abakiise okumuyita owoobusa n’ategeeza nti ssi wa bussa era tanoonya ekyasesezza ennyo abantu. Rebecca teyayongedeko nnyo ku nsonga eno. Abayimbi okuli Julie Angume, Doreen Mutiibwa, Amelia Nambala baayimbye ennyimba ezibuulirira Stecia okunyweza obufumbo. Ssaalongo Kijjambu yaweereddwa omukisa okufundikira okubuulirira ng’ono yasinze kusaba Stecia okwewala okugaba ‘jalibu’ anywerere ku bba. Abaasonze kuliko Rebecca Jingo 500,000/- nga za buliwo, Julie Angume 500,000/- n’asasulako 200,000/- mu kaasi, Ssaalongo Kijjambu 100,000/- za buliwo, Tamale Godffrey 100,000/- nsuubize, Amelia Nambala 500,000/- n’asasulako 200,000/- n’abalala bangi. Embaga eno yakubeerawo nga March 14, 2015 ng’enkiiko zituula buli Lwakusatu. NG’EBULA mbale embaga y’Omuyimbi Stecia Mayanja ne bba Abbasi Mubiru etuuke, mikwano gye gimubuuliridde engeri gy’alina okukwata omusajja. Bamulabudde ne ku kabi akali mu kugaba jalibu. Bino byabadde mu lukiiko lw’okusonda ssente z’embaga ye ku Hotel Africana ku Lwokusatu akawungeezi era ng’ensimbi ezisoba mu bukadde bubiri ze zaasondeddwa kw’olwo. Mu kiseera kye kimu omuyimbi Rebecca Jingo ayombedde mu lukiiko luno olw’abakiise okumuyita owoobusa n’ategeeza nti ssi wa bussa era tanoonya ekyasesezza ennyo abantu. Rebecca teyayongedeko nnyo ku nsonga eno. Abayimbi okuli Julie Angume, Doreen Mutiibwa, Amelia Nambala baayimbye ennyimba ezibuulirira Stecia okunyweza obufumbo. Ssaalongo Kijjambu yaweereddwa omukisa okufundikira okubuulirira ng’ono yasinze kusaba Stecia okwewala okugaba ‘jalibu’ anywerere ku bba. Abaasonze kuliko Rebecca Jingo 500,000/- nga za buliwo, Julie Angume 500,000/- n’asasulako 200,000/- mu kaasi, Ssaalongo Kijjambu 100,000/- za buliwo, Tamale Godffrey 100,000/- nsuubize, Amelia Nambala 500,000/- n’asasulako 200,000/- n’abalala bangi. Embaga eno yakubeerawo nga March 14, 2015 ng’enkiiko zituula buli Lwakusatu.\nBino byabadde mu lukiiko lw’okusonda ssente z’embaga ye ku Hotel Africana ku Lwokusatu akawungeezi era ng’ensimbi ezisoba mu bukadde bubiri ze zaasondeddwa kw’olwo. Mu kiseera kye kimu omuyimbi Rebecca Jingo ayombedde mu lukiiko luno olw’abakiise okumuyita owoobusa n’ategeeza nti ssi wa bussa era tanoonya ekyasesezza ennyo abantu. Rebecca teyayongedeko nnyo ku nsonga eno.\nAbayimbi okuli Julie Angume, Doreen Mutiibwa, Amelia Nambala baayimbye ennyimba ezibuulirira Stecia okunyweza obufumbo.\nSsaalongo Kijjambu yaweereddwa omukisa okufundikira okubuulirira ng’ono yasinze kusaba Stecia okwewala okugaba ‘jalibu’ anywerere ku bba.\nAbaasonze kuliko Rebecca Jingo 500,000/- nga za buliwo, Julie Angume 500,000/- n’asasulako 200,000/- mu kaasi, Ssaalongo Kijjambu 100,000/- za buliwo, Tamale Godffrey 100,000/- nsuubize, Amelia Nambala 500,000/- n’asasulako 200,000/- n’abalala bangi.\nEmbaga eno yakubeerawo nga March 14, 2015 ng’enkiiko zituula buli Lwakusatu.\nOw'emyaka 80 alese ekiraamo ekisattiza abaana\nAb'oku mwalo e Lambu balaajana lwa mugagga abatulugunya\nAbavubi ku mwalo Ssanya bagobye ssentebe lwa kulemwa kulwanyisa bujama na nvuba mbi


Bukedde Online - Gen. Katumba Wamala alabudde bakanyama ku ffujjo\nAba West Buganda banoonya kawumbi okuzimba...\nOmwana amazzi gwe gaatwala bamuzudde\nMinisita omubeezi ow’ebyengudo Gen. Katumba Wamala eyabade omugenyi omukulu yategeezezza nga bakanyama bwe babade babamanyidde mu kukola effujjo n’okwetaba mu ntalo. N’agamba nti engeri gye basazeewo okwegatta bagenda kubatendeka mu byokwerinda kibayambe okukuuma abantu nga tebakozesa mmundu. Yabasabye okutandikawo ekibiina kya SACCO nga gavumenti mw’ejja okuyita okubakulaakulanya\nGen. Katumba Wamala ng'abuuza omu ku bakanyama e Kabuusu\nBAKANYAMA beemulumugunyizza ku bitongole ebikuumaddembe ebibakozesa okukuuma ekiro n’okukola ebikwekweto okufuuza abamenyi b’amateeka kyokka ne babeefuulira ne babayita abamenyi b’amateeka.\nOkwemulugunya kuno baakukolede ku mukolo ku wooteeri ya Tarven Woods e Kabuusu nga batongoza ekibiina ekibagatta ekya Bouncers Association Uganda\nUmar Bulega omu ku batandisi b’ekibiina kino yategeezezza nti babayisaamu amaaso nga poliisi ebayita bamenyi b’amateeka mu budde bw’emisana kyokka ng’ekiro bakola nabo emirimu gy’ebyokwerinda.\nN’agamba nti mukugezaako okumalawo okusoomoozeebwa kwe balina kye bavudde basalawo okwegatta baggyemu abeenyigira mu bumenyi bw’amateeka n’abo ababavumaganyisa nga bagenda kulaba ga basala amagezi okwekulaakulanya.\nMinisita omubeezi ow’ebyengudo Gen. Katumba Wamala eyabade omugenyi omukulu yategeezezza nga bakanyama bwe babade babamanyidde mu kukola effujjo n’okwetaba mu ntalo. N’agamba nti engeri gye basazeewo okwegatta bagenda kubatendeka mu byokwerinda kibayambe okukuuma abantu nga tebakozesa mmundu.\nYabasabye okutandikawo ekibiina kya SACCO nga gavumenti mw’ejja okuyita okubakulaakulanya.\nGen. Salim Saleh yabawade obukadde 100 era Katumba n’abasaba abakulembeze baabwe okubeera abalambulukufu nga baddukanya ekibiina kyabwe. Maj.Gen Elly Kayanja ye muyima w’ekibiina kino era yabasabye okubeera n’empisa. ennungi.\nGen. Katumba Wamala,\nOmubaka Akena aliko amasappe


Bukedde Online - Omusuubuzi w’e Masaka bamussizza masasi\nOmusuubuzi w’e Masaka bamussizza masasi\nBatemye omuvubuka ejjambiya ne bamutta\nMabirizi azzeeyo mu kkooti ku bya 'Togikwatako':...\nLawrence Jjagwe 40, omusuubuzi omututumufu e Kirumba Masaka abadde atera okuggalawo edduuka lye ku ssaawa nga 6:00 ez’ekiro n’avuga pikipiki ye okudda ewuwe, kyokka olwa ssente eziwerako ze yatunze ku Paasika, yasazeewo annyuke nga bukyali ku ssaawa 4:00 adde ewaka alyeko Paasika n’abaana be abasatu!\nNnamwandu Scovia Nakitende (ku ddyo) nga bamukwatiridde. Mu katono ye mugenzi Jjaggwe bw'abadde afaanana\nEby’embi abatemu b’emmundu nabo baabadde bamulindiridde okumunyaga obusente bwe yabadde akozeewo olunaku olwo ne bamusasira amasasi asatu mu mugongo ne bamutta ng’aggalawo edduka lye.\nEttemu lino lyabadde mu Zooni ya Kirumba mu Ggombolola y’e Katwe Butego mu kibuga Masaka era ng’ettemu we lyakoleddwa lyabadde kinnya na mpindi n’amaka ga RDC wa Masaka, Herman Ssentongo!\nKigambibwa nti bano baabadde balina we beekwese era olwalabye Jjaggwe ng’aggalawo kwe kugenda butereevu w’ali ne batandika okumukanda ssente ze yabadde atunzeewo era mu kubeekanga n’agezaako okudduka ne bamusindirira amasasi asatu mu mugongo n’agwa mu mulyango gw’edduuka lye we yafiiridde.\nBano abagambibwa nti baabadde bana okusinziira ku baabalabyeko, bagamba nti bwe baakubye Jjaggwe amasasi, ababiri baayingidde munda ne batandika okuggya ssente mu seefu ate ababiri ne basalako oluguudo oluva mu kibuga Masaka okudda mu Kirumba oluyitamu ne RDC olwo ne batandika okunyagulula buli muntu okwabadde n’abatambuza ebigere n’obupikipiki obwabadde butambuza abasaabaze ababadde badda awaka.\nKigambibwa nti kino kyatutte eddakiika nga 20 ng’abanyazi bano abaabadde n’emmundu nga beekaaliisa n’okunyaga obuduuka obulala.\nAmasasi ge baakubye Jjagwe gaavuze era omukuumi wa RDC, Ssentongo awaka ne yeekengera ekyabadde kigenda mu maaso n’okuwulira abantu abaabadde balaajana olwo n’atandika okuwandagaza amasasi mu bbanga agaakanze abanyazi ne balinnya pikipiki zaabwe ne beeyongerayo.\nRDC Ssentongo yatuuseeko mu kifo we battidde Jjagwe ne yennyamira olw’obunyazi bw’emmundu kati obufuuse baana baliwo mu bitundu by’e Masaka n’agumya abantu nti abeebyokwerinda baakukwata abaakoze ekikolwa kino.\nPoliisi y’e Masaka n’amagye ga UPDF bayiiriddwa mu bungi oluvannyuma lw’ekikolwa kino okugezaako okugwa mu buufu bw’abanyazi bano kyokka mpaawo yakwatiddwa. Poliisi oluvannyuma omulambo gwa Jjagwe yagututte mu ggwanika ly’eddwaaliro e Masaka ng’okunoonyereza bwe kugenda mu maaso.\nJjagwe abadde mutuuze ku kyalo Bulando-Kidda okumpi n’ekibuga Masaka era ng’agenda kuziikibwa ewaabwe ku kyalo Kitamba mu disitulikiti y’e Kalungu.\nABADDE ATEGEKA MBAGA\nWe battidde Jjagwe ng’ateekateeka kugattibwa ne mukyala we, Scovia Nakitende nga babadde baakatuula mu lukiiko lumu era nga bategeka okukola omukolo mu July w’omwaka guno.\nOmwogezi wa poliisi e Masaka, Lameck Kigozi yategeezezza nti, abatemu bano baalabirizza abaserikale baabwe abaabadde bataambulira ku paatulo nga baakava okulawuna ekitundu kino ne bakola obulumbaganyi buno.\nYagasseeko nti bafunye okusoomoozebwa kungi ku bunyazi bw’emmundu obw’enjawulo e Masaka kyokka ng’oluvannyuma basobola okufuna abo ababa babwenyigiddemu n’ategeeza nti n’abaakoze kino bajja kukwatibwa.\nEbipya ku batta Kaweesi: ISO ezudde bye baayogera ku ssimu


Bukedde Online - Kayihura ayimirizza akulira bambega ba Poliisi e Nansana\nAbeepankira ku ttaka lyange nja kubakuba...\nVision Group ewadde abalongo ab’emyaka 85...\nOMUDUUMIZI wa poliisi mu ggwanga, Gen Kale Kayihura ayimirizza akulira okunoonyereza ku buzzi bw’emisango ku poliisi y'e Nansana oluvannyuma lw’abatuuze okumuloopera by’akola.\nOkuva ku kkono, Gen. Kayihura, amuddiridde ye muduumizi wa poliisi e Nansana, Benard Katwalo n'akulira ebikwekweto mu Nansana Brian Katulumayo nga balambula Nansana. Mu katono ye Joel Ntabu eyagobeddwa\nJoel Ntabu y'abadde akola ku kunoonyereza ku buzzi bw'emisango ku poliisi y'e Nansana era Kayihura okulangirira nga bw'amuyimirizza yasinzidde mu lukiiko lw’ebyokwerinda lwe yakubye ku Royal Gardens e Nansana-Kabumbi ku Ssande.\nAbatuuze baamulopedde nti Ntabu abayisa bubi nnyo ku poliisi nga bwe babaako bye bamugambye okubakolera abasaba ssente nga tannaba kubayamba.\nBano baategezezza Kayihura nti abasibe abamu Ntabu asooka kubasaba ssente alyoke abakolere ku mpapula z’okweyimirirwa ku kakalu ka poliisi (police bond), ekintu ekimenya amateeka.\nKyihura okutuuka okumanya bino yasoose kubuuza batuuze ku ngeri poliisi gy'ekuttemu ensonga zaabwe mu kaweefube okumalawo ettemu mu bitundu by'e Nansana eribadde likudde ejjembe era wano abatuuze we baamutegeerezza ku bikolwa bya Ntabu.\nKayihura yasinzidde mu lukiiko luno n'ategeeza nti poliisi tekkirizibwa kukwata ku ssente nga teziyise mu ggwanika kuba lye likola ku nsonga zino.\n“Omuserikale yenna akusaba ssente oyo aba mubbi era bwe tumutegeera tumukolako ng’amateeka bwe galagira kuba omuserikale talina lukusa kukwata wadde okusaba ssente,” Kayihura bwe yannyonnyodde abatuuze.\nGen. Kayihura yayongeddeko nti k'amaze okusiisira okumpi n'e Nansana, eby’obubbi mu b'ofiisa ba poliisi byonna byaweddewo era oyo yenna anaawatibwa waakukangavvulwa ng’amateeka ga poliisi bwe galagira.\nYakuutidde abaserikale be okuba n’empisa nga bakola emirimu gyabwe n'agamba nti olw'obukulu bw'ensonga eyo, yantozeewo ofiisi kaliisoliiso wa Poliisi mu Nansana, agaenda okulondoolanga abo bonna abatalina mpisa bakolebweko.\n“Nansana police station tugezezaako okugigogola okulaba nga tewali muserikale yenna asiiwuuka. Twataddemu n'abaserikale okuva ku kitebe kya PSU nga wano nsaba RPC, DPC ne OC station okukola omulimu ogw’amaanyi okulaba nga mugogola abo bonna abasiiwuuka empisa,”Kayihura bwe yayongeddeko.\nOlukiiko olwetabiddwaamu n'abatwala poliisi zonna eziri mu division y'e Nansana lwakomekkerezeddwa ku ssaawa 3 ez’ekiro.


Kikulu Okusonyiwa Abalala\nOKUSONYIWA EMIRUNDI MUSANVU?\nPeetero awulidde Yesu ng’awa amagezi agakwata ku b’oluganda okusooka okufuba okugonjoola obutakkaanya nga bali babiri bokka. Naye kati Peetero ayagala kumanya mirundi emeka omuntu gy’alina okusonyiwa omulala.\nPeetero abuuza nti: “Mukama wange, emirundi emeka muganda wange gy’anankolanga ekibi, ne mba nga nnina okumusonyiwa? Emirundi musanvu?” Abakulembeze b’eddiini abamu bayigiriza nti omuntu alina okusonyiwa omulala okutuuka ku mirundi esatu. N’olwekyo, Peetero alowooza nti okusonyiwa ow’oluganda “emirundi musanvu” aba amusonyiye nnyo.—Matayo 18:21.\nKyokka, Yesu tayagala bayigirizwa be kubeera nga babala emirundi emeka abalala gye baba babasobezza. Bwe kityo, awabula Peetero ng’amugamba nti: “Si mirundi musanvu, wabula emirundi 77.” (Matayo 18:22) Mu ngeri endala, Yesu alaga nti okusonyiwa abalala tekusaanidde kubaako kkomo. Peetero tasaanidde kuteeka kkomo ku mirundi emeka gy’alina okusonyiwa muganda we.\nOluvannyuma Yesu agerera Peetero n’abalala olugero olulaga nti kikulu nnyo okusonyiwa abalala. Olugero olwo lukwata ku muddu agaana okwoleka ekisa nga mukama we. Kabaka ayagala abaddu basasule ssente ze. Omu ku baddu alina ebbanja eddene ennyo erya ttalanta 10,000 [ddinaali 60,000,000] aleetebwa eri kabaka. Omuddu oyo talina ngeri yonna gy’asobola kusasulamu bbanja eryo. Bwe kityo, kabaka alagira nti omuddu oyo, mukyala we, n’abaana be batundibwe asobole okusasula ebbanja lye. Awo omuddu oyo agwa wansi ku bigere bya mukama we n’amwegayirira ng’agamba nti: “Ŋŋumiikiriza, nja kukusasula byonna.”—Matayo 18:26.\nKabaka akwatirwa omuddu oyo ekisa era n’amusonyiwa ebbanja lye. Kyokka oluvannyuma lw’okusonyiyibwa, omuddu oyo asisinkana muddu munne gw’abanja ddinaali 100. Amukwata n’amugwa mu bulago nga bw’amugamba nti: “Sasula byonna bye nkubanja.” Naye muddu munne gw’abanja agwa wansi ku bigere bye n’amwegayirira ng’agamba nti: “Ŋŋumiikiriza, nja kukusasula.” (Matayo 18:28, 29) Kyokka, omuddu kabaka gw’asonyiye ebbanja agaana okwoleka ekisa nga mukama we. Omuddu oyo asalawo okusibisa mu kkomera muddu munne, gw’abanja obusente obutono, okutuusa lw’alisasula ebbanja lye lyonna.\nOluvannyuma Yesu agamba nti abaddu abalala bwe balaba engeri embi omuddu oyo gy’ayisizzaamu muddu munne, bagenda ne bategeezaako mukama waabwe, era mukama waabwe ayita omuddu oyo n’amugamba nti: “Muddu ggwe omubi, nnakusonyiwa ebbanja lyo lyonna bwe wanneegayirira. Naawe togwanidde kusaasira muddu munno nga nange bwe nnakusaasira?” Kabaka asunguwala nnyo era n’awaayo omuddu oyo eri abakuumi b’ekkomera okumusiba okutuusa lw’alimala okusasula ebbanja lyonna. Yesu afundikira ng’agamba nti: “Ne Kitange ow’omu ggulu bw’atyo bw’alibakola singa buli omu ku mmwe tasonyiyira ddala muganda we kuva ku mutima.”—Matayo 18:32-35.\nOlugero olwo lutuyigiriza ki? Katonda atusonyiye ebibi byaffe bingi. Ebibi bakkiriza bannaffe bye batukola bitono nnyo bw’obigeraageranya ku ebyo Yakuwa by’atusonyiwa. Ate era Yakuwa tatusonyiwa mulundi gumu gwokka, wabula atusonyiwa emirundi mingi nnyo. Ekyo tekyanditukubirizza okusonyiwa baganda baffe enfunda n’enfunda nga balina kye batukoze? Nga Yesu bwe yakiraga mu kuyigiriza kwe okw’oku Lusozi, Katonda ajja ‘kutusonyiwa amabanja gaffe singa naffe tusonyiwa be tubanja.’ —Matayo 6:12.\nKiki ekireetera Peetero okubuuza ekibuuzo ekikwata ku kusonyiwa muganda we, era lwaki alowooza nti okusonyiwa emirundi omusanvu aba asonyiye nnyo?\nEngeri kabaka gy’ayisaamu omuddu ng’amwegayiridde eyawukana etya ku ngeri omuddu oyo gy’ayisaamu muddu munne?\nOlugero lwa Yesu lutuyigiriza ki?


Muyambe Abaana Bammwe Okufuuka ‘ab’Amagezi Basobole Okufuna Obulokozi’ | Ogw’Okusoma\nBISOME MU Afrikaans Albanian Alur American Sign Language Amharic Amis Angolan Sign Language Argentinean Sign Language Armenian Australian Sign Language Aymara Azerbaijani Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Central) Catalan Cebuano Chichewa Chilean Sign Language Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Okuva mu buwere wamanya ebyawandiikibwa ebitukuvu ebisobola okukufuula omugezi n’ofuna obulokozi.”—2 TIM. 3:15.\nENNYIMBA: 141, 134\nKITEGEEZA KI . . .\nokumanya byawandiikibwa ebitukuvu?\nokukkiriza nti ekintu kituufu?\nokufuuka omugezi okufuna obulokozi?\n1, 2. Kiki ekiyinza okweraliikiriza abazadde ng’abaana baabwe baagala okwewaayo eri Yakuwa n’okubatizibwa?\nBULI mwaka, abantu bangi abayiga Bayibuli beewaayo eri Yakuwa era ne babatizibwa. Bangi ku bo baba baana abakulidde mu mazima era ne basalawo okuweereza Yakuwa. (Zab. 1:1-3) Bw’oba oli muzadde Omukristaayo, oteekwa okuba nga weesunga ekiseera muwala wo oba mutabani wo lw’ajja okubatizibwa.—Geraageranya ne 3 Yokaana 4.\n2 Kyokka era wayinza okubaawo ebikweraliikiriza. Oyinza okuba ng’olabye abavubuka abamu abaabatizibwa naye oluvannyuma ne batandika okubuusabuusa obanga ddala kya magezi okukolera ku bulagirizi bwa Yakuwa. Abamu batuuse n’okuva mu mazima. N’olwekyo, oyinza okuba nga weeraliikirira nti n’omwana wo ayinza okubatizibwa naye oluvannyuma okwagala kwe yalina eri Yakuwa ne kuwola. Omwana wo ayinza okuba ng’abo abaali mu kibiina ky’e Efeso mu kyasa ekyasooka Yesu be yagamba nti ‘baaleka okwagala kwe baalina olubereberye.’ (Kub. 2:4) Oyinza otya okwewala embeera eyo okubaawo n’oyamba omwana wo “okukula okutuuka ku bulokozi”? (1 Peet. 2:2) Okusobola okuddamu ekibuuzo ekyo, ka tulabe ekyokulabirako kya Timoseewo.\n“WAMANYA EBYAWANDIIKIBWA EBITUKUVU”\n3. (a) Timoseewo yafuuka atya Omukristaayo, era ebyo bye yayiga yabikolerako atya? (b) Bintu ki ebisatu Pawulo bye yayogerako mu bbaluwa gye yawandiikira Timoseewo?\n3 Kirabika Timoseewo yasooka okuwulira ebikwata ku Kristo mu mwaka gwa 47 E.E., ku mulundi omutume Pawulo gwe yasooka okukyala mu Lusitula. Wadde nga mu kiseera ekyo Timoseewo ayinza okuba nga yali akyali mutiini, yakolera ku bye yayiga. Nga wayise emyaka ebiri yatandika okutambulanga ne Pawulo. Nga wayise emyaka 16, Pawulo yawandiikira Timoseewo n’amugamba nti: “Weeyongere okutambulira mu bintu bye wayiga era bye wakkiriza nti bituufu, kubanga omanyi abantu abaabikuyigiriza, era okuva mu buwere wamanya ebyawandiikibwa ebitukuvu [Ebyawandiikibwa eby’Olwebbulaniya] ebisobola okukufuula omugezi n’ofuna obulokozi okuyitira mu kukkiririza mu Kristo Yesu.” (2 Tim. 3:14, 15) Weetegereze nti Pawulo yagamba nti Timoseewo (1) yamanya ebyawandiikibwa ebitukuvu, (2) yakkiriza nti ebintu bye yayiga bituufu, era (3) yafuuka mugezi okusobola okufuna obulokozi okuyitira mu kukkiririza mu Kristo Yesu.\n4. Bintu ki ebikuyambye okuyigiriza abaana bo? (Laba ekifaananyi ku lupapula 18.)\n4 Omuzadde Omukristaayo, naawe oteekwa okuba ng’oyagala omwana wo amanye ebyawandiikibwa ebitukuvu, nga kati bizingiramu Ebyawandiikibwa eby’Olwebbulaniya n’eby’Oluyonaani. N’abaana abato basobola okuyiga ebikwata ku bantu n’ebintu ebyaliwo ebyogerwako mu Bayibuli. Ekibiina kya Yakuwa kirina ebintu bingi bye kituwadde ebisobola okuyamba abazadde okuyigiriza abaana baabwe ebyawandiikibwa ebitukuvu. Olina ebimu ku bintu ebyo by’omanyi ebiri mu lulimi lwo? Kijjukire nti omwana wo bw’aba ow’okuba n’enkolagana ey’oku lusegere ne Yakuwa yeetaaga okumanya ebyo ebiri mu Bayibuli.\n“BYE WAKKIRIZA NTI BITUUFU”\n5. (a) Kitegeeza ki ‘okukkiririza nti ekintu kituufu’? (b) Kiki ekiraga nti Timoseewo yakkiriza nti ebyo bye yayiga ebikwata ku Yesu bituufu?\n5 Kikulu okumanya ebiri mu byawandiikibwa ebitukuvu. Kyokka okuyamba obuyambi abaana bo okumanya ebikwata ku bantu n’ebintu ebiri mu Bayibuli tekimala. Timoseewo baamuyamba ‘okukkiriza nti ebyo bye yali ayize bituufu.’ Ebigambo by’Oluyonaani Pawulo bye yakozesa bitegeeza “okuba omukakafu nti ekintu kituufu.” Okuva mu buwere Timoseewo yali amanyi ebyo ebyali mu Byawandiikibwa eby’Olwebbulaniya. Naye ekiseera kyatuuka n’aba mukakafu nti Yesu ye Masiya. Yali mukakafu nti ebyo bye yali amanyi byali bituufu. Timoseewo yafuna okukkiriza okw’amaanyi n’atuuka n’okubatizibwa n’atandika okukolera awamu ne Pawulo omulimu gw’obuminsani.\n6. Oyinza otya okuyamba abaana bo okukkiriza nti ebyo bye bayiga mu Bayibuli bituufu?\n6 Oyinza otya okuyamba abaana bo okukkiriza nti ebyo bye bayiga mu Bayibuli bituufu? Ekisookera ddala, olina okuba omugumiikiriza. Omwana wo tajja kukeera bukeezi ku makya n’aba ng’akkiriza nti by’ayiga bituufu, era okuba nti ggwe okkiriza nti bye wayiga bituufu tekitegeeza nti n’omwana wo bw’atyo bw’ajja okuba. Buli mwana alina okukozesa ‘obusobozi bwe obw’okulowooza’ okusobola okuba omukakafu nti by’ayiga mu Bayibuli bituufu. (Soma Abaruumi 12:1.) Omuzadde olina kinene nnyo ky’osobola okukola okuyamba omwana wo okuba omukakafu nti by’ayiga bituufu, naddala singa omwana oyo abaako ebibuuzo by’abuuza. Lowooza ku kyokulabirako kino wammanga.\n7, 8. (a) Ow’oluganda omu ayoleka atya obugumiikiriza ng’ayigiriza muwala we? (b) Ddi lw’okirabye nti kikwetaagisa okuba omugumiikiriza ng’oyigiriza omwana wo?\n7 Thomas, alina muwala we ow’emyaka 11, agamba nti: “Muwala wange oluusi ambuuza ebibuuzo nga bino, ‛Kyandiba nti Yakuwa yakozesa enkola ey’ebintu okujja nga bifuukafuuka okutonda ebintu ku nsi?’ ‛Lwaki tetwenyigira mu bintu abalala bye beenyigiramu, gamba ng’okulonda?’ Oluusi mba nnina okufuba okwefuga okulaba nti simukakaatikako bukakaatisi ndowooza yange. Nkimanyi nti omuntu okukkiririza mu kintu aba alina okuweebwa obukakafu obutali bumu.”\n8 Thomas era akimanyi nti yeetaaga okuba omugumiikiriza ng’ayigiriza muwala we. Mu butuufu, Abakristaayo bonna beetaaga okuba abagumiikiriza. (Bak. 3:12) Thomas akimanyi nti oluusi kiyinza okumutwalira ekiseera ekiwerako okusobola okuyamba muwala we okukkiririza mu bintu ebimu. Afuba okukubaganya naye ebirowoozo ku byawandiikibwa ebitali bimu okusobola okumuyamba okukkiririza mu ebyo by’ayiga. Thomas agamba nti: “Nze ne mukyala wange tufuba okumanya obanga ddala muwala waffe akkiriza ebyo by’ayiga era obanga akiraba nti bikola amakulu, naddala bwe kiba nti bye tumuyigiriza bikulu nnyo. Kitusanyusa nnyo bw’atubuuza ebibuuzo. Mu butuufu, singa muwala waffe yali akkiriza bukkiriza buli kye tumuyigiriza nga tabuuza bibuuzo, ekyo kyanditweraliikirizza.”\n9. Oyinza otya okuyamba abaana bo okukkiririza mu ebyo ebiri mu Kigambo kya Katonda?\n9 Abazadde bwe baba abagumiikiriza nga bayigiriza abaana baabwe, mpolampola abaana baabwe batandika okumanya “obugazi, obuwanvu, obugulumivu, n’obuziba” bw’amazima. (Bef. 3:18) Bwe tuba tubayigiriza tusaanidde okulowooza ku myaka gyabwe ne ku busobozi bwabwe. Gye bakoma okukkiriza nti bye bayiga bituufu, gye bakoma okwongera okuba abeetegefu okunnyonnyola abalala enzikiriza zaabwe nga mw’otwalidde ne bayizi bannaabwe. (1 Peet. 3:15) Ng’ekyokulabirako, abaana bo basobola okukozesa Bayibuli okunnyonnyola abalala ekyo ekituuka ku muntu ng’afudde? Ebyo Bayibuli by’eyigiriza babiraba nti bikola amakulu? * Okusobola okuyamba abaana bo okukkiririza mu ebyo ebiri mu Kigambo kya Katonda kyetaagisa obugumiikiriza era kivaamu ebirungi.—Ma. 6:6, 7.\n10. Kiki omuzadde ky’alina okukola okusobola okuyigiriza obulungi abaana be?\n10 Okusobola okuyamba abaana okuba abakakafu nti bye bayiga bituufu, kikulu omuzadde okussaawo ekyokulabirako ekirungi. Mwannyinaffe Stephanie, alina bawala be abasatu, agamba nti: “Okuviira ddala ng’abaana bange bakyali bato, mbaddenga nneebuuza ebibuuzo nga bino, ‘Mbuulira abaana bange ensonga lwaki ndi mukakafu nti Yakuwa gy’ali, nti atwagala, era nti amakubo ge ge gasingayo obulungi? Abaana bange bakiraba nti ddala njagala Yakuwa?’ Sisuubira baana bange kuba bakakafu nti bye bayiga mu Bayibuli bituufu okuggyako nga nange nkiraga nti nzikiriza nti bituufu.”\n‘OKUFUUKA OMUGEZI OKUSOBOLA OKUFUNA OBULOKOZI’\n11, 12. Amagezi kye ki, era lwaki amagezi tegasinziira ku myaka muntu gy’alina?\n11 Nga bwe tulabye, Timoseewo yali (1) amanyi Ebyawandiikibwa era (2) yali mukakafu nti bye yayiga bituufu. Naye Pawulo yali ategeeza ki bwe yagamba Timoseewo nti ebyawandiikibwa ebitukuvu ‘byandimugeziwazza okusobola okufuna obulokozi’?\n12 Ekitabo Insight on the Scriptures, Omuzingo 2, kigamba nti mu Bayibuli amagezi “bwe busobozi bw’okukozesa obulungi okumanya n’okutegeera okusobola okugonjoola ebizibu, okwewala okugwa mu mitawaana, okutuuka ku biruubirirwa, oba okuyamba abalala okukola ebintu ebyo. Amagezi gaawukana ku busirusiru.” Bayibuli egamba nti: “Obusirusiru buba mu mutima gw’omwana.” (Nge. 22:15) Omuntu bwe yeeyisa mu ngeri ey’amagezi kiba kiraga nti akuze mu by’omwoyo. Omuntu okuba omukulu mu by’omwoyo tekisinziira ku myaka gy’alina. Alina okuba ng’atya Yakuwa era nga mwetegefu okumugondera.—Soma Zabbuli 111:10.\n13. Omwana ayinza atya okukiraga nti alina amagezi aganaamusobozesa okufuna obulokozi?\n13 Abaana abakuze mu by’omwoyo ‘tebasuukundibwa mayengo ne bazzibwa eno n’eri’ okwegomba okubi okw’emibiri gyabwe oba okupikirizibwa okuva mu bannaabwe. (Bef. 4:14) Naye beeyongera okuyiga okukozesa obulungi “obusobozi bwabwe obw’okutegeera, bwe batyo ne babutendeka okwawulawo ekituufu n’ekikyamu.” (Beb. 5:14) Bakiraga nti beeyongera okukula mu by’omwoyo nga basalawo mu ngeri ey’amagezi ne bwe kiba nti bazadde baabwe oba abantu abalala abakulu tebaliiwo. (Baf. 2:12) Bwe beeyisa mu ngeri eyo ey’amagezi kijja kubasobozesa okufuna obulokozi. (Soma Engero 24:14.) Oyinza otya okuyamba abaana bo okuba ab’amagezi? Ekisooka, bayambe okumanya emitindo gy’empisa gy’okkiririzaamu. Balina okukiraba mu by’oyogera ne mu by’okola, nti obulamu bwo obutambuliza ku misingi gya Bayibuli.—Bar. 2:21-23.\nLwaki omuzadde alina okweyongera okufuba okuyamba omwana we? (Laba akatundu 14-18)\n14, 15. (a) Bintu ki ebikulu omwana ayagala okubatizibwa by’alina okuyambibwa okulowoozaako? (b) Oyinza otya okuyamba abaana bo okufumiitiriza ku mikisa egiva mu kugondera amateeka ga Katonda?\n14 Okugamba obugambi abaana bo ekituufu n’ekikyamu ku bw’akyo tekimala. Kiba kirungi n’obayamba okufumiitiriza ne ku bibuuzo nga bino: ‘Lwaki Bayibuli etugaana okukola ebintu ebimu emibiri gyaffe bye gyegomba? Kiki ekikakasa nti emisingi gya Bayibuli giriwo ku lwa bulungi bwaffe?’—Is. 48:17, 18.\n15 Omwana bw’akiraga nti ayagala okubatizibwa kiba kirungi n’ayambibwa okufumiitiriza ku buvunaanyizibwa obuzingirwa mu kuba Omukristaayo. Miganyulo ki egiri mu kuba Omukristaayo? Kusoomooza ki okulimu? Lwaki emiganyulo egirimu gisinga okusoomooza okulimu? (Mak. 10:29, 30) Kikulu omwana okufumiitiriza ku bintu ng’ebyo nga tannabatizibwa. Abaana bwe bayambibwa okulowooza ku mikisa egiva mu kuba abawulize eri Yakuwa n’ebizibu ebiva mu kujeemera Yakuwa, kisobola okubayamba okwongera okukkiririza mu ebyo bye bayiga mu Bayibuli. Beeyongera okukiraba nti emitindo gya Bayibuli giriwo ku lwa bulungi bwabwe.—Ma. 30:19, 20.\nOMUVUBUKA OMUBATIZE BW’ATANDIKA OKUBUUSABUUSA\n16. Kiki omuzadde ky’asaanidde okukola singa omwana we omubatize atandika okubuusabuusa amazima?\n16 Kiki ky’oyinza okukola singa omwana wo eyabatizibwa atandika okubuusabuusa amazima agali mu Bayibuli? Ng’ekyokulabirako, omuvubuka omubatize ayinza okutandika okwegomba ebintu ebiri mu nsi oba okutandika okubuusabuusa obanga kya magezi okukolera ku misingi gya Bayibuli. (Zab. 73:1-3, 12, 13) Engeri gy’okwatamu embeera eyo eyinza okuleetera omwana wo okwongera okunywerera mu mazima oba okugavaamu. Weewale okuggula olutalo ku mwana wo, k’abe ng’akyali muto oba ng’avubuse. Mu kifo ky’ekyo muyambe okuvvuunuka okubuusabuusa okwo naye ng’okikola mu ngeri ey’okwagala.\n17, 18. Omuzadde ayinza atya okuyamba omwana atandise okubuusabuusa amazima agali mu Bayibuli?\n17 Kya lwatu nti omwana wo eyabatizibwa aba yeewaayo eri Yakuwa. Yasuubiza Katonda nti ajja kumwagala era nti ajja kukulembeza Katonda by’ayagala. (Soma Makko 12:30.) Obweyamo obwo Yakuwa abutwala nga bukulu nnyo, era n’oyo eyabukola alina okubutwala nga bukulu nnyo. (Mub. 5:4, 5) Mu kiseera ekituufu era mu ngeri ey’ekisa jjukiza omwana wo ensonga eyo. Naye nga tonnayogerako na mwana wo, sooka osome ku bulagirizi Yakuwa bw’awa abazadde obuli mu bitabo ne mu bintu ebirala ekibiina kya Yakuwa bye kituwadde. Ekyo kisobola okukuyamba okumanya engeri gy’oyinza okuyambamu omwana wo okulaba obukulu bw’okutuukiriza obweyamo bwe yakola nga yeewaayo eri Yakuwa era n’okufumiitiriza ku mikisa egiva mu kuba omuweereza wa Yakuwa omubatize.\n18 Ng’ekyokulabirako, waliwo amagezi amalungi agasangibwa mu kitundu ekirina omutwe “Ebibuuzo Abazadde Bye Beebuuza,” ekisangibwa emabega mu katabo Questions Young People Ask—Answers That Work, Omuzingo 1. Ekitundu ekyo kigamba nti: “Toyanguyiriza kulowooza nti omwana wo agaanye amazima. Emirundi mingi wabaawo ensonga endala eba emuleetedde okweyisa bw’atyo.” Ayinza okuba ng’apikirizibwa banne. Oba ayinza okuba ng’alina ekiwuubaalo oba ng’awulira nti abavubuka abalala Abakristaayo bakola bulungi okumusinga. Ekitundu ekyo era kigamba nti: “Ebintu ebyo ku bwabyo tebiraga nti omwana wo aba agaanye amazima. Ayinza okuba ng’alina ekizibu ekirala ky’ayolekagana nakyo.” Ekitundu ekyo era kirimu amagezi omuzadde Omukristaayo g’ayinza okukozesa okuyamba omwana atandise okubuusabuusa amazima.\n19. Abazadde bayinza batya okuyamba abaana baabwe ‘okufuuka abagezi basobole okufuna obulokozi’?\n19 Omuzadde olina obuvunaanyizibwa obukulu ennyo obw’okukuliza abaana bo “mu kukangavvula ne mu kubuulirira kwa Yakuwa.” (Bef. 6:4) Nga bwe tulabye, tolina kukoma bukomi ku kubayigiriza ekyo Bayibuli ky’egamba, naye era olina okubayamba okukkiririza mu ebyo bye bayiga. Abaana bo beetaaga okuba n’okukkiriza okw’amaanyi okusobola okubaleetera okwewaayo eri Yakuwa n’okumuweereza n’omutima gwabwe gwonna. N’olwekyo, Ekigambo kya Katonda, omwoyo omutukuvu, n’okufuba kwo ka biyambe abaana bo ‘okufuuka abagezi basobole okufuna obulokozi.’\n^ lup. 9 Ebibuuzo ebiri wansi w’omutwe “Kiki Ddala Bayibuli ky’Eyigiriza?” bisobola okuyamba abato n’abakulu okutegeera amazima agali mu Bayibuli n’okugannyonnyola. Bisangibwa ku jw.org mu nnimi nnyingi. Genda wansi wa BIBLE TEACHINGS > BIBLE STUDY TOOLS.